open-index/open-wikipedia-markdown huggingface dataset:
വലിയ കുപ്പമേനി

ഒരു മീറ്ററോളം  ഉയരംവയ്ക്കുന്ന ഒരു കുറ്റിച്ചെടിയാണ് **വലിയ കുപ്പമേനി.** . അർദ്ധനിത്യഹരിതവനങ്ങളിലും ഉണങ്ങിയ ഇലപൊഴിക്കും കാടുകളിലും സംതലങ്ങളിലും എല്ലാം കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://eol.org/pages/1142991/overview

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
അമേരിക്കയിലെ സ്റ്റേറ്റ് സെക്രട്ടറിമാരുടെ പട്ടിക

അമേരിക്കയിലെ (യുണെറ്റഡ് സ്റ്റേറ്റ്സ്) സ്റ്റേറ്റ് സെക്രട്ടറിമാരുടെ പട്ടിക.

## വിദേശകാര്യ സെക്രട്ടറിമാർ (1781–1789)

## സ്റ്റേറ്റ് സെക്രട്ടറിമാരുടെ പട്ടിക

## സ്റ്റേറ്റ് സെക്രട്ടറിമാർ ഓഫീസിലുണ്ടായിരുന്ന കാലം

This is a **list of United States Secretaries of State by time in office**. This is based on the difference between dates; if counted by number of calendar days all the figures would be one greater.Cordell Hull is the only person to have served as Secretary of State for more than eight years. Daniel Webster and James G. Blaine are the only Secretaries of State to have ever served non-consecutive terms. Elihu B. Washburne served as Secretary of State for less than two weeks before becoming Ambassador to France.

## ജീവിച്ചിരിക്കുന്ന മുൻ സെക്രട്ടറീസ് ഓഫ് സ്റ്റേറ്റ്സ്.
As of , there are seven living former Secretaries of State, the oldest being George P. Shultz (served 1982–1989, born 1920). The most recent Secretary of State to die was Lawrence Eagleburger (served 1992–1993, born 1930), on June 4, 2011. The most recently serving Secretary of State to die was Warren Christopher (served 1993–1997, born 1925) on March 18, 2011.
File:Henry_A_Kissinger.jpg|Henry Kissinger served 1973-1977  born 27 May 1923 (age )
File:George Pratt Shultz.jpg|George P. Shultz served 1982-1989  born 13 December 1920 (age )
File:JamesBaker.jpeg|James Baker served 1989-1992, born 28 April 1930 (age )
File:Albrightmadeleine.jpg|Madeleine Albright served 1997-2001  born 15 May 1937 (age )
File:GEN_Colin_Powell.JPG|Colin Powell served 2001-2005, born 05 April 1937 (age )
File:Condoleezza_Rice_cropped.jpg|Condoleezza Rice served 2005-2009, born 14 November 1954 (age )
File:Hillary_Clinton_official_Secretary_of_State_portrait_crop.jpg|Hillary Clinton served 2009-2013, born 26 October 1947 (age )


## ഇതുകൂടി കാണുക
* Living former members of the United States Cabinet
* List of Secretaries of State of the Confederate States of America

## കുറിപ്പുകൾ
* As United States Secretary of Foreign Affairs, pending the return of Thomas Jefferson from France.
* As Secretary of War.
* As Attorney General.
* As Secretary of the Navy.
* In addition to the President listed, this Secretary of State served for a brief period of time (eight days or less) under that President's successor until a replacement could be named and confirmed.
* As Chief Clerk of the State Department.
* As Assistant Secretary of State.
* As Second Assistant Secretary of State.
* As Under Secretary of State.
* As Deputy Under Secretary of State.
* As Deputy Secretary of State.
* As Under Secretary of State for Political Affairs.
* Became President of the United States.
* As Under Secretary of State for Economic Affairs.
* As Under Secretary of State for International Security Affairs.

## References

വർഗ്ഗം:അമേരിക്കൻ സ്റ്റേറ്റ് സെക്രട്ടറിമാർ
അവയവം മാറ്റിവയ്ക്കൽ

വലത്ത്‌|ലഘുചിത്രം|282x282ബിന്ദു|<center> (1968)</center>
സ്വീകർത്താവിൻറെ ഇല്ലാതായതോ ഉപയോഗശൂന്യമായതോ ആയ ഒരു അവയത്തിനു പകരം മറ്റൊരു ശരീരത്തിൽ നിന്നോ അല്ലെങ്കിൽ സ്വന്തം ശരീരത്തിൽ നിന്നോ എടുത്തു വയ്ക്കുന്നതിനാണ് **അവയവയം മാറ്റിവയ്ക്കൽ** എന്ന് പറയുന്നത്. സ്വന്തം ശരീരത്തിൽ നിന്ന് തന്നെ മാറ്റിവയ്ക്കുന്നതിനു *[[ഓട്ടോഗ്രാഫ്റ്റ്]]* എന്ന് പറയുന്നു. മറ്റു ശരീരത്തിൽ നിന്നുള്ളത്തിനു *[[അലോഗ്രാഫ്റ്റ്]]* എന്നും പറയുന്നു. അലോഗ്രാഫ്റ്റ് ജീവനുള്ള ശരീരത്തിൽ നിന്നോ മരിച്ച ശരീരത്തിൽ നിന്നോ അവയവം സ്വീകരിച്ചു ചെയ്യാവുന്നതാണ്.


സാധാരണമായി മാറ്റിവയ്ക്കപെടുന്ന വിവിധ അവയവങ്ങൾ ഇവയൊക്കെ ആണ്. 

കണ്ണുകൾ, വൃക്കകൾ, കരൾ, ഹൃദയം, മദ്ധ്യകർണത്തിലെ ഓസിക്കിളുകൾ എന്ന അസ്ഥികൾ, മജ്ജ, ശ്വാസകോശം, പാൻക്രിയാസ്, മുഖവും കൈകാലുകളും ലിംഗവും പോലെയുള്ള ശരീരഭാഗങ്ങൾ, ത്വക്ക്.

അവയവയ മാറ്റിവയ്ക്കൽ വൈദ്യമേഖലയിൽ തന്നെ ഏറ്റവും സങ്കീർണവും വെല്ലുവിളി ഉയർത്തുന്നതുമാണ്. അവയവം സ്വീകർത്താവ് നിരസിക്കുന്നതാണ് പ്രധാന വെല്ലുവിളി. സ്വീകർത്താവിന്റെ ശരീരത്തിലെ പ്രതിരോധ ശക്ത്തി പുതിയ അവയവത്തെ ഒരു അപകടം ആയി കരുതി നിരാകരിക്കാൻ ശ്രമിച്ചു കൊണ്ടേയിരിക്കും. ചില സാഹചര്യങ്ങളിൽ മാറ്റി വച്ച അവയവം തിരിചെടുക്കേണ്ട അവസ്ഥ വരാം. ജനിതകപരമായോ, വംശപരമായോ മറ്റെന്തെങ്കിലും തരത്തിലോ ഇണങ്ങിയ ആൾക്കാർ തമ്മിൽ അവയവ ദാനം നടത്തുന്നത് വഴി നിരാകരണം ഒരു പരിധി വരെ തടയാം.

## പല തരാം മാറ്റിവയ്ക്കൽ

### ഓട്ടോഗ്രാഫ്റ്റ്
ഒരേ ശരീരത്തിൽ തന്നെ ഒരിടത്തു നിന്നും മറ്റൊരിടത്തേയ്ക്ക്‌ കലകളെ മാറ്റിവയ്ക്കുന്നതിനാണ് ഓട്ടോഗ്രാഫ്റ്റ് എന്ന് പറയുന്നത്. വീണ്ടും വളർന്നു വരാവുന്ന കലകൾ, മറ്റൊരിടത്ത് കല അത്യാവശ്യമാവുന്ന സാഹചര്യങ്ങൾ, അധികമുള്ള കലകൾ എന്നീ സാഹചര്യങ്ങളിൽ ആണ് ഇവ നടത്താറ്. ചില സമയത്ത് കലകൾ മാറ്റുകയും അവയോ അല്ലെങ്കിൽ ശരീരത്തെയോ ചികില്സിച്ചതിനു ശേഷം തിരിച്ചു ചേർക്കുകയും ചെയ്യാറുണ്ട്. 

### അലോഗ്രാഫ്റ്റ്
മറ്റൊരു ശരീരത്തിൽ നിന്നും അവയവം എടുത്തു ജനിതകമായ സാമ്യതകൾ ഇല്ലാത്ത വേറൊരു ശരീരത്തിൽ ചേർക്കുന്നതിനെ അലോഗ്രാഫ്റ്റ് എന്ന് വിളിക്കാം. ജനിതക വ്യതിയാനങ്ങൾ ഉള്ളത് കാരണം അവയവം സ്വീകരിക്കുന്ന ശരീരം അവയവത്തെ ഒരു അപകടം ആയി കാണുകയും രോഗപ്രതിരോധവ്യവസ്ഥ ഉണർത്തി അതിനെ നിരാകരിക്കാൻ ശ്രമിക്കുകയും ചെയ്യും. നിരാകരിക്കാനുള്ള സാധ്യത റിയാക്റ്റീവ് ആൻറിബോഡി പാനൽ എന്നൊരു പരീക്ഷണത്തിലൂടെ മനസ്സിലാക്കാവുന്നതാണ്

#### ഐസോഗ്രാഫ്റ്റ്
ജനിതകമായി സാമ്യതകൾ ഉള്ള ഇരട്ടകളിലും മറ്റും നടത്തുന്ന ആലോഗ്രാഫ്റ്റിനെ ഐസോഗ്രാഫ്റ്റ് എന്ന് വിളിക്കാം. ജീവശാസ്ത്രപരമായി  ആലോഗ്രാഫ്റ്റ് തന്നെയെങ്കിലും ഐസോഗ്രാഫ്റ്റ് ചെയ്യുമ്പോൾ നിരാകരണ സാധ്യത ഇല്ല

### കസീനോഗ്രാഫ്റ്റ്
ഒരു വർഗ്ഗത്തിൽ നിന്നും വേറൊരു വർഗത്തിലെക്കുള്ള അവയവ മാറ്റം ആണ് കസീനോഗ്രാഫ്റ്റ്. നിരാകരനത്തിന്റെ സാധ്യത വളരെ കൂടുതൽ ആയതിനാലും രോഗപ്രതിരോധ ശേഷികൽ തമ്മിൽ ബന്ധമില്ലാത്തതിനാലും വളരെ അപകടം നിറഞ്ഞ പ്രവർത്തിആണ് കസീനോ ഗ്രാഫ്റ്റ്

## മാറ്റിവയ്ക്കാവുന്ന വിവിധ അവയവങ്ങളും കലകളും

### മാറിടം
* ഹൃദയം (മരിച്ച ദാതാവ്‌ മാത്രം)
* ശ്വാസകോശം (മരിച്ച ദാതാവ്‌ മാത്രം)

### ഉദരം
* വൃക്ക (മരിച്ച ദാതാവ്)
* കരൾ (മരിച്ച ദാതാവ്)
* ആഗ്നേയഗ്രന്ഥി (മരിച്ച ദാതാവ്)
* കുടൽ  (മരിച്ച ദാതാവ്)
* ഉദരം  (മരിച്ച ദാതാവ്)
* വൃഷണങ്ങൾ  (മരിച്ച ദാതാവ്)

### കലകൾ, കോശങ്ങൾ, ദ്രവങ്ങൾ
* കൈ
* കോർണിയ
* ചർമ്മം
* പാൻക്രിയാസിലെ ഐലറ്റ് കോശങ്ങൾ
* അസ്ഥിമജ്ജ
* രക്തം
* രക്ത നാഡികൾ
* അസ്ഥി

## അവലംബങ്ങൾ

വർഗ്ഗം:അവയവം മാറ്റിവയ്ക്കൽ
ഹൈജമ്പ്

ഒരു ട്രാക്ക് ആന്റ് ഫീൽഡ് കായിക മത്സരമാണ് **ഹൈജമ്പ് (High jump)**.
ഒരു നിശ്ചിത ഉയരത്തിൽ തിരശ്ചീനമായി സ്ഥാപിച്ചിട്ടുള്ള ഒരു ദണ്ഡിന് മീതെ ചാടുകയാണ് ഈ മത്സരം. ഇതിൽ ഏറ്റവും ഉയരത്തിൽ ചാടുന്നയാളാണ് വിജയിയാവുക.

വർഗ്ഗം:കായികമത്സരങ്ങൾ
ചിത്രവധം

ജാതിവ്യവസ്ഥ കർക്കശമായി നിലനിന്നിരുന്ന കാലത്ത് കേരളത്തിൽ അവർണ്ണർക്കെതിരെ പ്രയോഗിച്ചിരുന്ന ഒരു ശിക്ഷാരീതിയായിരുന്നു **ചിത്രവധം**. ജാതീയമായ വിലക്കുകളും നിയമങ്ങളും തെറ്റിക്കുന്നവരെ അതിൽ നിന്നും പിന്തിരിപ്പിക്കുവാനും ജാതിവ്യവസ്ഥ കർശനമായി നിലനിർത്താനും വേണ്ടിയാണ് ഈ ശിക്ഷാരീതി ആവിഷ്കരിക്കപ്പെട്ടത്. ശിക്ഷിക്കപ്പെട്ടയാളുടെ ആസനത്തിൽക്കൂടി കഴുത്തിന്റെ പിൻഭാഗം വരെ ഒരു ഇരുമ്പുപാര അടിച്ചുകയറ്റി ഒരു മരത്തിൽ ബന്ധിക്കുന്നു. പരമാവധി വേദന അനുഭവിച്ച് ഇഞ്ചിഞ്ചായിട്ടായിരുന്നു മരണം സംഭവിച്ചിരുന്നത്. പലപ്പോഴും രണ്ടുമൂന്നു ദിവസത്തിനുശേഷമേ മരണം സംഭവിക്കുമായിരുന്നുള്ളൂ. അവർണ്ണജാതികളിൽപ്പെട്ട പലരെയും ഈ രീതിയിൽ ശിക്ഷിച്ചിരുന്നു.

വർഗ്ഗം:വധശിക്ഷാരീതികൾ
ഫ്രീഡ്രിക് ആന്റോൺ വിൽഹെം മിഖ്വേൽ

ഡച്ചുകാരനായിരുന്ന ഒരു സസ്യശാസ്ത്രജ്ഞനാണ് **ഫ്രീഡ്രിക് ആന്റോൺ വിൽഹെം മിഖ്വേൽ (Friedrich Anton Wilhelm Miquel).** (24 ഒക്ടോബർ 1811, ന്യൂഹാൻസ് – 23  ജനുവരി 1871, ഉട്രിക്റ്റ്). ഡച്ച് ഈസ്റ്റ് ഇൻഡീസിലെ സസ്യങ്ങളെപ്പറ്റിയുള്ള പഠനമായിരുന്നു അദ്ദേഹത്തിന്റെ മുഖ്യസംഭാവന.

## ജീവിതം
ഗ്രോണിങ്‌ജൻ സർവ്വകലാശാലയിൽ നിന്നും അദ്ദേഹം 1833 -ൽ PhD നേടി. ആംസ്റ്റർഡാമിലെ ഒരു ആശുപത്രിയിൽ ഡോക്ടറായി ജോലി ചെയ്യുന്നതിനിടേ 1835 -ൽ അദ്ദേഹം റോട്ടർഡാമിൽ വൈദ്യം പഠിപ്പിക്കുകയുമുണ്ടായി. ആംസ്റ്റർഡാം സർവ്വകലാശാലയിലും (1846–1859), ഉട്രെക്ട് സർവ്വകലാശാലയിലും (1859–1871) അദ്ദേഹം സസ്യശാസ്ത്ര അധ്യാപകനും ആയിരുന്നു.

## പ്രവൃത്തി
അദ്ദേഹത്തിന്റെ ഗവേഷണങ്ങളുടെ ഭൂരിഭാഗവും സസ്യശാസ്ത്രനാമകരണത്തെപ്പറ്റിയായിരുന്നു. ഡച്ച് സാമ്രാജ്യത്തിലെ സസ്യങ്ങളിൽ, പ്രത്യേകിച്ച് സുരിനാമിലെ തൽപ്പരനായിരുന്നു അദ്ദേഹം. ഒരിക്കലും ദൂരേക്ക് കാര്യമായി യാത്ര ചെയ്തിട്ടില്ലെങ്കിലും ആസ്ത്രേലിയയിലെയും ഇന്ത്യയിലെയും ചെടികളെപ്പറ്റി അദ്ദേഹത്തിനു നല്ല അറിവുണ്ടായിരുന്നു. പല സസ്യകുടുംബങ്ങളിലെയും പ്രധാന ജനുസുകളിൽ അദ്ദേഹത്തിനു വലിയ താൽപ്പര്യമുണ്ടായിരുന്നു, പ്രധാനമായും കസ്വാറിനേസീ, മൈർട്ടേസീ, പൈപ്പരേസീ, പോളീഗോണേസീ എന്നിവയിൽ. അദ്ദേഹം ആകെ 7000 -ത്തോളം സസ്യനാമങ്ങൾ പ്രസിദ്ധീകരിച്ചു. സൈക്കാഡുകളിലെ ഫോസിലിനെപ്പറ്റിയും അദ്ദേഹം പഠനം നടത്തി. 

## പിന്നീട്

## പ്രധാന പ്രസിദ്ധീകരണങ്ങൾ
* ''Genera Cactearum'' , Rotterdam, 1839
* *Monographia Cycadearum*, Utrecht, 1842
* *Systema Piperacearum*, Rotterdam,1843-1844
* *Illustrationes Piperacearum*, Bonn, 1847
* *Cycadeae quaedam Americanae, partim novae.* Amsterdam, 1851.
* *Flora Indiae batavae*, Amsterdam, 1855-1859
* *[http://nbn-resolving.de/urn:nbn:de:hbz:061:2-31596 Leerboek der Artensij-Gewassen]*, Utrecht, 1859
* *De Palmis Archipelagi Indici observationes novae.* Amsterdam, 1868.

## അവലംബം

വർഗ്ഗം:ഡച്ച് സസ്യശാസ്ത്രജ്ഞർ
വർഗ്ഗം:1811-ൽ ജനിച്ചവർ
വർഗ്ഗം:ഒക്ടോബർ 24-ന് ജനിച്ചവർ
വർഗ്ഗം:1871-ൽ മരിച്ചവർ
വർഗ്ഗം:ജനുവരി 23-ന് മരിച്ചവർ
ജിയോവാന്നി കാസീനി

ഇറ്റലിക്കാരനായ ഒരു ഗണിതശാസ്ത്രജ്ഞനും, ജ്യോതിഃശാസ്ത്രജ്ഞനും, ജ്യോതിഷിയും, എഞ്ചിനീയറുമായിരുന്നു **ജിയോവാന്നി ഡൊമനിക്കോ കാസീനി** അഥവാ **ജിയോവാന്നി കാസീനി (Giovanni Domenico Cassini)**. ഇറ്റലിയിലെ പെരിനാൾഡോ എന്ന സ്ഥലത്ത് 1625 ജൂൺ 8 -ന് ഇദ്ദേഹം ജനിച്ചു. കാസീനി ശനിയുടെ നാലു ഉപഗ്രഹങ്ങൾ കണ്ടുപിടിച്ചു. ശനിയുടെ വലയങ്ങൾക്കിടയിലുള്ള വിടവു (ഡിവിഷൻ) കണ്ടെത്തിയതും കാസീനിയാണ്. "കാസീനി ഡിവിഷൻ" എന്ന് ഇവ അറിയപ്പെടുന്നു. 1997-ൽ വിക്ഷേപിക്കപ്പെട്ട കാസീനി ദൗത്യം കാസീനിയുടെ ബഹുമാനാർത്ഥം പേരു നല്കപ്പെട്ടതും ശനിയെ വലംവച്ച ആദ്യ മനുഷ്യനിർമ്മിതപേടകവുമായിരുന്നു. 
## അവലംബങ്ങൾ
വർഗ്ഗം:ഇറ്റാലിയൻ വാനനിരീക്ഷകർ
വർഗ്ഗം:റോയൽ സൊസൈറ്റിയുടെ അംഗങ്ങൾ
ചെങ്കറുപ്പൻ അരുവിയൻ

ശരീരത്തിന് കറുപ്പും ചുവപ്പും നിറവും അതിൽ മഞ്ഞ വരകളുമുള്ള  അരുവിയൻ കുടുംബത്തിൽ ഉള്ള ഒരു ചെറിയ സൂചിത്തുമ്പിയാണ് **ചെങ്കറുപ്പൻ അരുവിയൻ** .

മറ്റ് അരുവിയന്മാരെ അപേക്ഷിച്ച് ചിറകിലെ കറുത്ത പാട് ചെറുതായിരിക്കും. ചുണ്ടിന് നീലനിറമാണ്. കറുപ്പ് നിറമുള്ള മുൻകാലുകളും ഉരസ്സിലെ നീലയും മഞ്ഞയും വരകളും ഇവയെ തിരിച്ചറിയുവാൻ സഹായിക്കുന്നു. പശ്ചിമഘട്ടത്തിലെ ഒരു സ്ഥാനീയ തുമ്പിയാണിത്. നാട്ടിൻ പുറങ്ങളിലും കാവുകളിലും മൂവായിരം അടി വരെ ഉയരമുള്ള വനപ്രദേശങ്ങളിലും ഇവയെ കാണാം. ഒഴുക്കുള്ള അരുവികളിലും പുഴകളിലുമാണ് കാണപ്പെടുന്നത്. തവിട്ടുനിറമുള്ള കണ്ണുകളുടെ കീഴ്‌ഭാഗം ചാരനിറമാണ്. ഇളംനീല മേൽചുണ്ടാണ് ഇവയ്ക്കുള്ളത്. ഉരസ്സിന് മുകൾ ഭാഗം കറുപ്പും അതിൽ ഇളം നീലയും മഞ്ഞയും വരകളുമുണ്ട്. ഉരസ്സിന്റെ വശങ്ങളിൽ തീമഞ്ഞയും അടിഭാഗം ചുവന്നതുമാണ്. കാലുകൾക്ക് ചുവന്നനിറമാണ്. എന്നാൽ മുൻ വശത്തെ ഒരു ജോഡി കറുപ്പു നിറമായിരിക്കും. ചുവന്ന ഉദരത്തിന്റെ അവസാന മൂന്നു ഖണ്ഡങ്ങളുടെ മുകൾഭാഗം കറുത്തതാണ്. നീളം കുറഞ്ഞതും ഉരുണ്ടതുമായ പിൻ ചിറകിന്റെ അഗ്രഭാഗം പുറമേ കറുപ്പുനിറവും അകവശത്ത് തിളങ്ങുന്ന ചുവപ്പുനിറമുള്ള പാടുമുണ്ട്. തവിട്ടുനിറമുള്ള കണ്ണുകളുടെ കീഴ്‌ഭാഗം മങ്ങിയ മഞ്ഞനിറമാണ്. കറുത്ത ശരീരത്തിൽ   മഞ്ഞ വരകളുമുണ്ട്. സുതാര്യമായ ചിറകിൽ നേരിയ തവിട്ടു നിറമുണ്ട്. ഉണങ്ങിയ മരക്കുറ്റികളിലും പാറകളിലുമായി പാറിപ്പറന്നു നടക്കും. ഇണയെ ആകർഷിക്കുവാനും ശത്രുക്കളെ ഭയപ്പെടുത്തുവാനുംചിറകു വിടർത്തി പിടിക്കാറുണ്ട്,. അപൂർവ്വമായിട്ടാണ് പെൺതുമ്പികൾ ജലാശയത്തിനടുത്ത് വരാറുള്ളത്. ശുദ്ധജലത്തിന്റെ സൂചകമാണ് ഈ തുമ്പിയുടെ സാന്നിദ്ധ്യം. 

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
പച്ചവരയൻ ചേരാച്ചിറകൻ

ഉരസ്സിന് മുകൾ ഭാഗത്ത് നിവർന്ന പച്ച വരകളുള്ള ചേരാചിറകൻ കുടുംബത്തിൽ ഉള്ള ഒരു സൂചിത്തുമ്പിയാണ് **പച്ചവരയൻ ചേരാച്ചിറകൻ** . ഇന്ത്യ, തായ്‌ലാന്റ്, ബംഗ്ലാദേശ് എന്നീ രാജ്യങ്ങളിൽ ഇവ കാണപ്പെടുന്നു.

വേനൽക്കാലത്ത് ഉണങ്ങിയ പുൽക്കൊടികലിലാണ് ഇവയെ പൊതുവേ കണ്ടുവരുന്നത്. പച്ച ചേരാച്ചിറകനിൽനിന്നും വ്യത്യസ്തമായി ഇവയുടെ ഉരസ്സിന് മുകൾഭാഗത്തുള്ള പച്ച വരകൾ നിവർന്നതും നേർത്തതുമാണ്. 

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
ക്രിസ്റ്റ്യൻ യൊഹാൻ ഡോപ്ലർ

ഒസ്ട്രിയൻ ഗണിതശാസ്ത്രജ്ഞനും ഭൗതികശാസ്ത്രജ്ഞനുമായിരിന്നു **ക്രിസ്റ്റ്യൻ യൊഹാൻ ഡോപ്ലർ** (1803-1853). ശബ്ദത്തിന്റെ ആവൃത്തിയും ശബ്ദ സ്രോതസ്സിന്റെയും ശ്രോതാവിന്റെയും ആപേക്ഷിക ചലനവും തമ്മിൽ ബന്ധിപ്പിക്കുന്ന പ്രസിദ്ധമായ ഡോപ്ലർ പ്രഭാവം കണ്ടെത്തിയത് ഇദ്ദേഹമാണ്.

## ജീവചരിത്രം
1803 ൽ ആസ്ത്രിയയിലെ സൽസ്ബർഗ് എന്ന സ്ഥലത്ത് ക്രിസ്റ്റ്യൻ യൊഹാൻ ഡോപ്ലർ ജനിച്ചു. ഹൈസ്ക്കൂൾ വിദ്യാഭ്യാസത്തിന് ശേഷം ഡോപ്ലർ സൽസ്ബർഗിൽ നിന്ന് തത്വശാസ്ത്രം പഠിച്ചു. പിന്നീട് ഇമ്പീരിയൽ റോയൽ പോളിടെക്കനിക്ക് ഇൻസ്റ്റിറ്റ്യൂട്ടിൽ (വിയന്ന യൂണിവേഴ്സിറ്റി ഓഫ് ടെക്ക്നോളജി) നിന്ന് ഗണിതശാസ്ത്രവും, ഭൗതികശാസ്ത്രവും പഠിക്കുകയും 1829 ൽ അവിടെ ഒരു അസിസ്റ്റന്റായി ജോലി ആരംഭിക്കുകയും ചെയ്തു. 1835ൽ പ്രേഗ് പോളിടെൿനിക്കിൽ (ചെക്ക് ടെക്കനിക്കൽ യൂണിവേഴ്സിറ്റി) ജോലിക്ക് ചേർന്ന ഡോപ്ലർ 1841 ൽ അവിടെ പ്രൊഫസറായി നിയമിതനായി. 

ഒരു വർഷം കഴിഞ്ഞ്, 1842 ൽ ഡോപ്ലർ തന്റെ മുപ്പത്തിയെട്ടാം വയസിൽ റോയൽ ബൊഹീമിയൻ സൊസൈറ്റി ഓഫ് സയൻസിൽ ഒരു പ്രഭാഷണം നടത്തി. താമസിയാതെ തന്നെ അദ്ദേഹത്തിന്റെ പ്രസിദ്ധമായ, ദ്വന്ദ്വനക്ഷത്രത്തിന്റെ വർണ്ണരാജിയെക്കുറിച്ചുള്ള പുസ്തകം പ്രസിദ്ധീകരിച്ചു. ഡോപ്ലർ പ്രഭാവം എന്ന പേരിൽ പിന്നീട് അറിയപ്പെട്ട പ്രസിദ്ധമായ സിദ്ധാന്തം അവതരിപ്പിച്ചത് ഈ പുസ്തകത്തിലാണ്. ഈ സിദ്ധാന്തത്തിന്റെ സഹായത്തോടെ ഡോപ്ലർ ദ്വന്ദ്വനക്ഷത്രത്തിന്റെ വർണ്ണരാജി വിശദീകരിക്കാൻ ശ്രമിച്ചു. പ്രേഗ് പോളിടെക്കനിക്കിൽ പ്രൊഫസറായി ജോലി നോക്കുന്നതിനിടയിൽ ഗണിതശാസ്ത്രത്തിലും ഭൗതികശാസ്ത്രത്തിലും ജ്യോതിശാസ്ത്രത്തിലുമായി അമ്പതിലേറെ പുസ്തകങ്ങൾ അദ്ദേഹത്തിന്റേതായി പ്രസിദ്ധീകരിക്കപ്പെട്ടു. 
1847 മുതൽ 1849 വരെ ഇന്നത്തെ സ്ലോവാക്യയിലുള്ള അക്കാഡമി ഓഫ് മൈൻസ് ആന്റ് ഫോറസ്റ്റിൽ ഗണിതശാസ്ത്രത്തിന്റേയും ഭൗതികശാസ്ത്രത്തിന്റേയും പ്രൊഫസറായി സേവനമനുഷ്ടിച്ചു. 1849 ൽ ഡോപ്ലർ വിയന്നയിലേക്ക് താമസം മാറി. 1950ൽ യൂണിവേസിറ്റി ഓഫ് വിയന്നയിലെ ഇൻസ്റ്റിറ്റ്യൂട്ട് ഫോർ എക്സ്പിരിമെന്റെൽ ഫിസിക്സിന്റെ തലവനായി നിയമിതനായി. 1853 മാർച്ച് 17 ന് വിയന്നയിൽ വച്ച് ശ്വാസകോശസമ്പന്ധമായ അസുഖത്തെതുടർന്ന് ക്രിസ്റ്റ്യൻ യൊഹാൻ ഡോപ്ലർ അന്തരിച്ചു.

## അവലംബം

വർഗ്ഗം:ഗണിതശാസ്ത്രജ്ഞർ
വർഗ്ഗം:ഭൗതികശാസ്ത്രജ്ഞർ
വർഗ്ഗം:ഓസ്ട്രിയൻ ഭൗതികശാസ്ത്രജ്ഞർ
വർഗ്ഗം:ഓസ്ട്രിയൻ ഗണിതശാസ്ത്രജ്ഞർ
വർഗ്ഗം:1803-ൽ ജനിച്ചവർ
വർഗ്ഗം:1853-ൽ മരിച്ചവർ
വർഗ്ഗം:ഡോപ്ലർ പ്രഭാവം
ശിഷ്മാരെഫ്, അലാസ്ക

**ശിഷ്മാരെഫ്** അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ നോം സെൻസസ് ഏരിയയിൽ സ്ഥിതി ചെയ്യുന്ന ഒരു ചെറുപട്ടണവും ഗ്രാമവും കൂടിയാണ്. ബെറിംഗ് കടലിടുക്കിന് വടക്കു ഭാഗത്തായി ചുക്ചി (Chukchi) കടലിൽ സരിഷെഫ് (Sarichef) ദ്വീപിലാണ് ഈ പട്ടണം സ്ഥിതി ചെയ്യുന്നത്. പ്രധാനകരയിൽ നിന്ന് ദ്വീപിലേയ്ക്ക് 5 മൈൽ ദൂരമുണ്ട്. ബെറിംഗ് ലാൻഡ് ബ്രിഡ്ജ് പ്രസേർവ്വിന് ഉള്ളിലായിട്ടാണ് പട്ടണത്തിന്റെ സ്ഥാനം. 2010 ലെ സെൻസസി ജനസംഖ്യ 563 ആയി കണക്കാക്കിയിരിക്കുന്നു.

## ചരിത്രം

ശിഷ്മാരെഫ് 1821 ൽ നാമകരണം ചെയ്തത്  റഷ്യൻ രാജകീയ നാവികസേനയുടെ ലെഫ്. ഓട്ടോവോൺ കോട്സെബ്യൂ (Otto von Kotzebue) വിന്റ പര്യവേക്ഷണകാലത്താണ്. ക്യാപ്ററൻ ഗ്ലെബ് ശിഷ്മാരിയോവ് (Gleb Shishmaryov) ഇദ്ദഹത്തോടൊപ്പം പര്യവേക്ഷണത്തിൽ കൂടെയുണ്ടായിരുന്നു. 

## ഭൂമിശാസ്ത്രം

അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിന്റെ വിസ്തൃതി 7.3 സ്ക്വയർ മൈലാണ് (19 km2). പട്ടണത്തിന്റെ മൊത്തം വിസ്തീർണ്ണത്തിൽ 2.8 സ്ക്വയർ മൈൽ പ്രദേശം കരഭാഗവും ബാക്കി 4.5 സ്ക്വയർ മൈൽ പ്രദേശം (61.62 ശതമാനം ഭാഗം) വെള്ളവുമാണ്. 

## സംസ്കാരം

ശിഷ്മാരെഫ് പരമ്പരാഗതമായി ഒരു ഇനുപ്യാക് (Inupiaq) എസ്കിമോ ഗ്രാമം ആണ്. വേട്ടയാടലാണ് ഗ്രാമവാസികളിൽ കൂടുതലാളുകളുടെയും ജീവനോപാധി. കടൽ സസ്തനികളായ ഊഗ്രുക്ക് (ഒരുതരം സീൽ) വാൽറസ് (മറ്റൊരു തരം സീൽ), മീൻ, ടാർമിഗാൻ (ptarmigan) പോലുള്ള പക്ഷികൾ, കരിബ്യൂ (കാട്ടു റെയിൻഡീയർ), കടമാൻ (moose) എന്നിവയേയും ഇവർ ഭക്ഷണമാക്കാറുണ്ട്. ഉന്നതനിലവാരമുള്ള സീൽ എണ്ണയ്ക്ക് പ്രസിദ്ധമാണ് ശിഷ്മാരെഫ്.

## അവലംബം
വർഗ്ഗം:അലാസ്കയിലെ പട്ടണങ്ങൾ
കാകി, അലാസ്ക

കാകി പട്ടണം അലാസ്ക സ്റ്റേറ്റിലെ പ്രിൻസ് ഓഫ് വെയിൽസ്-ഹൈദർ സെൻസസ് ഏരിയായിൽ ഉൾപ്പെടുന്ന ഒരു ചെറുപട്ടണം ആണ്. ഇത് ഒരു ഫസ്റ്റ് ക്ലാസ് പട്ടണമാകുന്നു. 2010 ലെ യുണൈററഡ് സ്റ്റേറ്റ്സ് സെൻസസ് അനുസിരിച്ചുള്ള ജനസംഖ്യ 557 ആണ്. യു.എസ്. സെൻസസിൽ പട്ടണത്തിന്റെ വിസ്താരം 14.2 സ്ക്വയർ മൈലായി ((37 km2) കണക്കാക്കിയിരിക്കുന്നു. ആയിരക്കണക്കിനു വർഷങ്ങൾക്കു മുമ്പു തന്നെ Tlingit ഇന്ത്യൻ വർഗ്ഗക്കാർ ഇവിടെ താമസമുറപ്പിച്ചു തുടങ്ങിയിരുന്നു.
## അവലംബങ്ങൾ


വർഗ്ഗം:അലാസ്കയിലെ പട്ടണങ്ങൾ
കാട്ടു വിരിച്ചിറകൻ

മിക്കവാറും സമയത്ത് ചിറകുകൾ മടക്കി ഉദരത്തിനോട് ചേർത്തു പിടിച്ചിരിക്കുന്നതും ശരീരത്തിനു ഇളം നീല നിറം ഉള്ളതുമായ ചേരാചിറകൻ കുടുംബത്തിൽ ഉള്ള ഒരു സൂചിത്തുമ്പിയാണ് **കാട്ടു വിരിച്ചിറകൻ** . 

## ഉപവർഗ്ഗങ്ങൾ
* *Indolestes gracilis gracilis* - ശ്രീലങ്ക
* *Indolestes gracilis davenporti* - ദക്ഷിണേന്ത്യ
* *Indolestes gracilis expressior* - കംബോഡിയ

## വിവരണം

വളഞ്ഞു നീളമുള്ള ചെറുവാലും ഉരസ്സിലെ വരകളും, ഉദരത്തിനോട് ചേർത്തിരിക്കുന്ന ചിറകുകളും ഇവയെ തിരിച്ചറിയുവാൻ സഹായിക്കുന്നു. കേരളത്തിലെ വനങ്ങളിൽ അത്യപൂർവ്വമായി കാണപ്പെടുന്നു. വനപ്രദേശങ്ങളിലെ ചെറിയ അരുവികളിലും പൊന്തക്കാടുകളിലുമാണ് ഈ തുമ്പിയെ കണ്ടെത്തുവാൻ കഴിയുക. സമുദ്രനിരപ്പിൽ നിന്ന് 1000 മീറ്റർ മുകളിലുള്ള വനപ്രദേശങ്ങളിൽ മാത്രമാണ് ഈ തുമ്പിയെ കണ്ടെത്തിയിട്ടുള്ളൂ. കണ്ണുകൾക്ക് ഇളം നീലനിറം, കറുപ്പ് നിറമുള്ള കഴുത്തിൽ ഇളം നീല നിറത്തിലുള്ള ചെറിയ വരകൾ കാണാം. കറുത്ത ഉരസ്സിൽ ഇളം നീല നിറത്തിലുള്ള ചെറിയ വരകളുണ്ട്. വശങ്ങൾക്ക് ഇളം നീല നിറവും കീഴ്ഭാഗത്തായി ഇളം തവിട്ടു നിറവുമാണ്. ചിറകിനോട് ചേരുന്ന ഭാഗത്ത് കറുത്ത രണ്ടു പൊട്ടുകളുണ്ട്. കറുത്ത ഉദരത്തിൽ ഇളം നീല വളയങ്ങളുണ്ട്. കാലുകൾക്ക് പച്ച കലർന്ന നീല നിറമാണ്. സുതാര്യമായ ചിറകുകളാണ് ഇവയ്ക്കുള്ളത്. പെൺതുമ്പികൾ കാഴ്ചയിൽ ആൺതുമ്പികളെപ്പോലെയാണെങ്കിലും നിറങ്ങൾ മങ്ങിയതായിരിക്കും.വിരിച്ചിറകൻ തുമ്പികളുടെ കുടുംബത്തിൽ പെട്ട ഈ തുമ്പി സാധാരണയായി ചിറകുകൾ പൂട്ടിയാണ് ഇരിക്കുക. മലനിരകളിലെ പുൽമേടുകളിലും അരുവികൾക്കടുത്തുള്ള പുല്ലുകളിലും മരച്ചില്ലകളിലും തൂങ്ങിക്കിടന്ന് വിശ്രമിക്കുകയാണ് പതിവ്.

File:Indolestes gracilis - female.jpg|പെൺതുമ്പി
File:Indolestes gracilis - mating.jpg|ഇണകൾ

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
ക്വെത്ളക്, അലാസ്ക

ക്വെത്ളക് (Kwethluk) യു.എസ്. സംസ്ഥാനമായ അലാസ്കയിലെ ബെതേൽ സെൻസസ് ഏരിയായിൽപ്പെട്ട ഒരു ചെറു പട്ടണമാകുന്നു. 2010 ലെ സെൻസസനുസരിച്ച് ജനസംഖ്യ ഏകദേശം 721 ആണ്. യു.എസ്. സെൻസസ് പ്രകാരം പട്ടണത്തിന്രെ വിസ്തൃതി 11.7 സ്ക്വയർ മൈലാണ്. ഇതൊരു സെക്കന്റ് ക്ലാസ് പട്ടണമാണ്. 

പട്ടണത്തിലെ മൊത്തം ജനസംഖ്യയിൽ 50 ശതമാനത്തോളം ആളുകൾ നേറ്റീവ്ഇന്ത്യൻസും നേറ്റീവ് ഹാവായ്ക്കാരും ഉൾപ്പെട്ട വിഭാഗക്കാരാണ്. ബാക്കി 50 ശതമാനം മറ്റു ഗോത്ര വർഗ്ഗക്കാരും വെള്ളക്കാരും ഏഷ്യക്കാരും ഹിസ്പാനിക് വിഭാഗക്കാരുമടങ്ങിയ വിഭാഗങ്ങളാണ്. ബെതേൽ അകിയാചാക്ക് (Akiachak) എന്നിവയാണ് സമീപസ്ഥങ്ങളായ പട്ടണങ്ങൾ
നടുവിൽ|ലഘുചിത്രം|520x520ബിന്ദു|Kwethluk City
## അവലംബം

## External links
*Alaska Float fishing Expeditions 

വർഗ്ഗം:അലാസ്കയിലെ പട്ടണങ്ങൾ
കൊച്ചൗവ്വ പൗലോ അയ്യപ്പ കൊയ്‌ലോ

സിദ്ദാർഥ് ശിവ സംവിധാനം ചെയ്ത് 2016ൽ പുറത്തിറങ്ങിയ മലയാള ചലച്ചിത്രമാണ് **കൊച്ചൗവ്വ പൗലോ അയ്യപ്പ കൊയ്‌ലോ**. മലയാളത്തിലെ ആദ്യ ചലച്ചിത്ര നിർമ്മാണക്കമ്പനിയായ ഉദയാ പിക്ചേഴ്സ് ഏറെക്കാലത്തിനുശേഷം ഈ ചിത്രത്തിലൂടെ ചലച്ചിത്രനിർമ്മാണരംഗത്തേക്ക് തിരിച്ചെത്തി. ഉദയാ പിക്ചെഴ്സിനുവേണ്ടി ഉടമസ്ഥനും നടനുമായ കുഞ്ചാക്കോ ബോബൻ ആണ് ഈ ചിത്രം നിർമ്മിച്ചിരിക്കുന്നത്. കുഞ്ചാക്കൊ ബോബനും ചലച്ചിത്രനടൻ സുധീഷിന്റെ   മകനുമായ രുദ്രാക്ഷുമാണ് ഈ ചലച്ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.നെടുമുടി വേണു, കെ.പി.എ.സി. ലളിത, മുകേഷ് , അനുശ്രീ എന്നിവരും ശ്രദ്ധേയവേഷങ്ങളിലെത്തുന്നു. 30 വർഷങ്ങൾക്കു ശേഷമാണ് ഈ ചിത്രത്തിലൂടെ നിർമ്മാണരംഗത്തേക്ക് തിരിച്ചെത്തുന്നത് . ലോകപ്രശസ്ത നോവലിസ്റ്റ് പൗലോ കൊയ്‌ലോയുടെ പേരിൽനിന്നുമാണ് ഈ ചിത്രത്തിന്റെ പേരിന്റെ ഉത്ഭവം. പൗലോ കൊയ്‌ലോയുടെ  ദി ആൽക്കെമിസ്റ്റ് എന്ന വിഖ്യാത നോവലിൽ നിന്നും പ്രചോദനമുൾക്കൊണ്ടാണ് ഈ ചലച്ചിത്രത്തിന്റെ കഥ വികസിക്കുന്നത്. 2016 ലെ ഓണക്കാലത്ത് കൊച്ചൗവ്വ പൗലോ അയ്യപ്പ കൊയ്‌ലോ പ്രദർശനത്തിനെത്തി.
## അഭിനയിച്ചവർ
*കുഞ്ചാക്കോ ബോബൻ - അജയകുമാർ (കൊച്ചൗവ്വ)
*രുദ്രാക്ഷ് സുധീഷ് - അയ്യപ്പദാസ് (അപ്പു)
*അബേനി ആദി - അമ്പിളി
*മുകേഷ് - ശ്രീകുമാർ
*നെടുമുടി വേണു - അപ്പൂപ്പൻ
*കെ.പി.എ.സി. ലളിത - അമ്മൂമ്മ
*അനുശ്രീ - അഞ്ജു
*സുധീഷ്  
*സുരാജ് വെഞ്ഞാറമൂട് - സുശീലൻ
*മുത്തുമണി - ഗിരിജ
*ഇർഷാദ് - മോഹൻദാസ്
*അജു വർഗ്ഗീസ് - രാജീവ്
*മണിയൻപിള്ള രാജു - മണിയൻപിള്ള
*മിഥുൻ രമേശ് - സുഗുണൻ
*മുസ്തഫ
*ശ്രീദേവി ഉണ്ണി
*ബിജു മേനോൻ -  (അതിഥിവേഷം)
*പാർവതി രതീഷ് - റേഡിയോ അവതാരക (അതിഥിവേഷം)
## അവലംബം

## പുറത്തേക്കുള്ള കണ്ണികൾ
*

വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ
യോഷിനോറി ഉഷുമി

** യോഷിനോറി ഉഷുമി ** ടോക്കിയോയിലെ ഇൻസ്റ്റിറ്റ്യൂട്ട് ഓഫ് ടെക്നോളജി ഫ്രണ്ടിയേഴ്സ് റിസർച്ച് സെന്ററിലെ ഓട്ടോഫാഗിയിൽ പഠനം നടത്തുന്ന സെൽ ബയോളജിസ്റ്റാണ് .2012-ൽ അദ്ദേഹം ബേസിക് സയൻസിൽ ക്യോറ്റോ പ്രൈസ് സ്വന്തമാക്കി.കൂടാതെ 2016-ൽ  തന്റെ ഓട്ടോഫാഗിയിലെ കണ്ടുപിടിത്തത്തിന്  വൈദ്യശാസ്ത്രത്തിന്റെ നോബേൽ സമ്മാനം കരസ്ഥമാക്കി.

## ജീവിതം
ഉഷുമി ജപ്പാനിലെ ഫുക്കുവോക്കയിൽ 1945 ഫെബ്രുവരി 9 ന് ജനിച്ചു.അദ്ദേഹം 1967-ൽ ബാച്ചിലർ ഓഫ് സയൻസും, 1974-ൽ ഡോക്ടറേറ്റ് ഇൻ സയൻസും സ്വന്തമാക്കി. രണ്ടും യൂണിവേഴ്സിറ്റി ഓഫ് ടോക്കിയോയിൽ നിന്നുതന്നെയായിരുന്നു.1974-77 കാലഘട്ടത്ത് ന്യൂയോർക്ക് സിറ്റിയിലെ റോക്ക് ഫെല്ലർ യൂണിവേഴ്സിറ്റിയിൽ നിന്ന് പോസ്റ്റ്ഡോക്ടറാൽ ഫെല്ലോ കരസ്ഥമാക്കി.

1977-ൽ യൂണിവേഴ്സിറ്റി ഓഫ് ടോക്കിയോയിലേക്ക് തന്നെ തിരിച്ചെത്തി.1986-ൽ  അവിടെ അദ്ദേഹം ലെക്ചററായി നിയമിക്കപ്പെട്ടു. കൂടാതെ 1988-ൽ അസോസിയേറ്റഡ് പ്രൊഫസറായി നിയമിക്കുകയും ചെയ്തു. 1996-ന് ജപ്പാനിലെ ഓകാസാക്കി സിറ്റിയിലെ നാഷ്ണൽ ഇൻസ്റ്റിറ്റ്യൂട്ട് ഓഫ് ബേസിക് ബയോളജി -യിലേക്ക് മാറി.അവിടെവച്ചാണ് അദ്ദേഹം പ്രൊഫസറാകുന്നത്. 2004 തൊട്ട് 2009 വരെയും അദ്ദേഹം ജപ്പാനിലെ ഗ്രാജുവേറ്റ് യൂണിവേഴ്സിറ്റി ഫോർ അഡ്വാൻസെഡ് സ്റ്റഡീസിൽ പ്രൊഫസറായിരുന്നു. 2009-ൽ അദ്ദേഹത്തിന് മൂന്ന് യൂണിവേഴ്സിറ്റികളിൽ നിന്ന് അപ്പോയിന്റ്മെന്റ് വന്നു, എമരിറ്റസ് പ്രൊഫസർ അറ്റ് ദി നാഷ്ണൽഇൻസ്റ്റിറ്റ്യൂട്ട് ഫോർ ബേസിക് ബയോളജി, ഗ്രാജുവേറ്റ് യൂണിവേഴ്സിറ്റി ഫോർ അഡ്വാൻസെഡ് സ്റ്റഡീസ്, പ്രൊഫസർഷിപ്പ് അറ്റ് അഡ്വാൻസ് റിസർച്ച് ഓർജനൈസേഷൻ എന്നിങ്ങനെയായിരുന്നു അത്. 2014 -ലെ അദ്ദേഹത്തിന്റെ റിട്ടയർമെന്റിന് ശേഷം ടോക്കിയോ ഇൻസ്റ്റിറ്റ്യൂട്ട് ഓഫ് ടെക്നോളജിയുടെ ഇൻസ്റ്റിറ്റ്യൂട്ട് ഓഫ് ഇന്നോവേറ്റീവ് റിസെർച്ചിൽ പ്രൊഫസറായി തുടർന്നു. ഇപ്പോൾ അദ്ദേഹം ഇൻസ്റ്റീറ്റ്യൂട്ട് ഓഫ് ഇന്നോവേറ്റീവ് റിസർച്ചിലെ സെൽ ബയോളജി വിഭാഗത്തിന്റെ തലവനാണ്.

2016-ൽ അദ്ദേഹത്തിന് ഓട്ടോഫാഗിയുടെ മെക്കാനിസത്തിന്റെ കണ്ടുപിടിത്തത്തിന് വൈദ്യശാസ്ത്രത്തിനുള്ള നോബേൽ സമ്മാനം ലഭിച്ചു..

## അവാർഡുകൾ
* Fujihara Award, Fujihara Foundation of Science (2005)
* Japan Academy Prize, Japan Academy (2006)
* Asahi Prize, *Asahi Shimbun* (2009)
* Kyoto Prize in Basic Sciences (2012)
* Gairdner Foundation International Award (2015)
* International Prize for Biology (2015)
* Keio Medical Science Prize (2015)
* Rosenstiel Award (2015)
* Wiley Prize in Biomedical Sciences (2016)
* Nobel Prize in Physiology or Medicine (2016)

## പബ്ലിക്കേഷൻസ്

* 
* 
* 
* 
* 
* 
* 

## അധിക ലിങ്കുകൾ

*ജപ്പാനീസ് വെബ്സൈറ്റിലെ അക്കാദമിക്ക് പ്രൊഫൈൽ 
*Curriculum vitae on his homesite  (in English)
*An official press release announcing Ohsumi will receive the 2016 Nobel Prize in Physiology or Medicine

## അവലംബം

വർഗ്ഗം:1945-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
ആൻഡ്രൂ ജാക്സൺ

അമേരിക്കൻ ഐക്യനാടുകളുടെ ഏഴാമത്തെ പ്രസിഡന്റായിരുന്നു **ആൻഡ്രൂ ജാക്‌സൺ (Andrew Jackson).**
1829 മുതൽ 1837 വരെയാണ് ഇദ്ദേഹം അമേരിക്കൻ പ്രസിഡന്റായിരുന്നത്. 1767 മാർച്ച് 15 നു ആണ്  ആൻഡ്രൂ ജാക്സൻ്റെ ജനനം. ആൻഡ്രുവിന് പതിമൂന്ന് വയസ്സുള്ളപ്പോൾ ജ്യേഷ്ഠൻ റോബർട്ടിനോടൊപ്പം അമേരിക്കൻ കോളനികളുടെ സ്വാതന്ത്ര്യ സമരത്തിൽ ചേർന്നു (1780). സ്വയം പഠിച്ച് നിയമപരീക്ഷ പാസ്സായി. വളരെ ചെറിയ പ്രായത്തിൽ തന്നെ ഒരു പബ്ലിക് പ്രോസിക്യൂട്ടറായി. ഔദ്യോഗികമായി ടെന്നെസി ഒരു അമേരിക്കൻ സംസ്ഥാനമായി മാറിയ 1796ൽ അവിടത്തെ അറ്റോർണി ജനറലായിരുന്നു, ജാക്സൺ. ആ സംസ്ഥാനത്തിൻ്റെ ഭരണഘടന രൂപപ്പെടുത്തിയതിൽ ജാക്സൻ്റെ പങ്ക് വലുതായിരുന്നു. ആ സംസ്ഥാനത്ത് നിന്ന് അമേരിക്കൻ പാർലമെന്റായ (Lower House) ഹൗസ് ഓഫ് റെപ്രസെൻ്റേറ്റീവ്സീലേക്ക് തെരഞ്ഞെടുക്കപ്പെട്ട ആദ്യ വ്യക്തി ജാക്സണായിരുന്നു.

## അവലംബം

വർഗ്ഗം:അമേരിക്കൻ പ്രസിഡണ്ടുമാർ
നൊവിറ്റ്ന നദി

**നൊവിറ്റ്ന** (Nowitna) നദി അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ യൂക്കോൺ നദിയുടെ പോഷകനദിയാണ്. 250 മൈൽ (400 കി.മീ.) നീളമുണ്ട്. ഇത് കുസ്കോക്വിം (Kuskokwim) മലനിരകളിൽ നിന്നു വടക്കുകിഴക്കായിട്ടൊഴുകി നൊവിറ്റ്ന ദേശീയ വന്യമൃഗസങ്കേതത്തിലൂടെ കടന്നു പോകുന്നു. നൊവിറ്റന നദിയുടെ പ്രധാന പോഷകനദികൾ ടിട്ന, ബിഗ് മഡ്, ലോസ്റ്റ്, സുലാറ്റ്ന എന്നിവയാണ്.
## അവലംബം

വർഗ്ഗം:അലാസ്കയിലെ നദികൾ
വർഗ്ഗം:പോഷക നദികൾ
കോയുകുക്ക് നദി

**കൊയുകുക്ക് നദി,** അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ യൂക്കോൺ നദിയുടെ ഒരു പോഷകനദിയാകുന്നു. കൊയുകുക്ക് നദിയ്ക്ക് 425 മൈൽ (684 കി.മീ.) നീളമുണ്ട്. പ്രധാന നദിയായ യൂക്കോൺ നദി, ബെറിംഗ് കടലിൽ പതിക്കുന്നതിനു മുമ്പായി യൂക്കോൺ നദിയിലേയ്ക്കു നിപതിക്കുന്ന അവസാനത്തെ പ്രധാന പോഷകനദിയാണ് കൊയുകുക്ക്.

## അവലംബം
വർഗ്ഗം:അലാസ്കയിലെ നദികൾ
ഇന്ദ്രനീലി രാത്തവള

പശ്ചിമഘട്ടതദ്ദേശവാസിയായ ഒരു തവളയാണ് **ഇന്ദ്രനീലി രാത്തവള** അഥവാ **Indraneil’s Night Frog. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:പശ്ചിമഘട്ടതദ്ദേശവാസിയായ ജീവികൾ
പെരും രാത്തവള

പശ്ചിമഘട്ടതദ്ദേശവാസിയായ ഒരു തവളയാണ് **പെരും രാത്തവള** അഥവാ **Malabar Night Frog (Malabar Night Frog, Large Wrinkled Frog). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ തവളകൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
മാർത്ത വാഷിങ്ടൺ

അമേരിക്കൻ ഐക്യനാടുകളുടെ പ്രഥമ പ്രസിഡൻറായിരുന്ന ജോർജ്ജ് വാഷിങ്ടണ്ടെ ഭാര്യയായിരുന്നു **മാർത്ത വാഷിങ്ടൺ**. ജീവിതകാലത്ത് മാർത്ത ലേഡി വാഷിങ്ടൺ എന്നാണറിയപ്പെട്ടത്.

ഡാനിയൽ പാർക്ക് കസ്റ്റിസിനെ അവർ ആദ്യമായി വിവാഹം കഴിച്ചു. അതിൽ അവർക്ക് നാല് മക്കളുണ്ടായിരുന്നു. 25 വയസ്സുള്ളപ്പോൾ വിധവയായി. കസ്റ്റിസിന്റെ രണ്ട് മക്കൾ മാത്രമേ അതിജീവിച്ചുള്ളൂ.  വാഷിംഗ്ടണുമായുള്ള വിവാഹത്തിൽ അവർ അവരുടെ സമ്പത്ത് കൂടെ കൊണ്ടുവന്നു. ഇത് അയാളുടെ സ്വകാര്യ എസ്റ്റേറ്റിലേക്ക് ഭൂമി വാങ്ങാൻ പ്രാപ്തനാക്കി. ജീവിതകാലത്ത് അവരുടെ ഉപയോഗത്തിനായി ആയിരത്തോളം ഡവർ അടിമകളെയും അവർ കൊണ്ടുവന്നു. മരണസമയത്ത് അവരും അവരുടെ പിൻതുടർച്ചക്കാരും അവരുടെ ആദ്യ ഭർത്താവിന്റെ എസ്റ്റേറ്റിലേക്ക് മടങ്ങി. അദ്ദേഹത്തിന്റെ അവകാശികൾ അവർക്ക് അനന്തരാവകാശമായി ലഭിച്ചു.അവർക്ക് വാഷിംഗ്ടണിൽ കുട്ടികളില്ലായിരുന്നു. എന്നാൽ മകൾ ജോൺ "ജാക്കി" പാർക്ക് കസ്റ്റിസ് ഉൾപ്പെടെ, അവരുടെ ആദ്യ ഭർത്താവ് അവശേഷിക്കുന്ന രണ്ട് മക്കളെ വളർത്തി. അവരുടെ വിപുലീകൃത കുടുംബങ്ങളെയും അവർ സഹായിച്ചു.

## അവലംബം


## കൂടുതൽ വായനയ്ക്ക്
* 

## പുറത്തേയ്ക്കുള്ള കണ്ണികൾ

* Martha Washington letters (primary sources)
* Martha Washington  at the White House (ജീവചരിത്രം)
* Martha Washington  at the National First Ladies Library (ജീവചരിത്രം)
* Martha Washington (George Washington's Mount Vernon)
*  (memorial photos)
*Martha Washington at C-SPAN's *[[First Ladies: Influence & Image]]*

വർഗ്ഗം:1731-ൽ ജനിച്ചവർ
വർഗ്ഗം:ജൂൺ 2-ന് ജനിച്ചവർ
വർഗ്ഗം:1802-ൽ മരിച്ചവർ
വർഗ്ഗം:മേയ് 22-ന് മരിച്ചവർ
വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ
ചീമേനി

കേരളത്തിലെ കാസർഗോഡ് ജില്ലയിലുള്ള ഒരു ചെറു പട്ടണമാണ് **ചീമേനി**.

## ജനസംഖ്യ
ഇന്ത്യയിൽ 2001 ഇൽ നടന്ന സെൻസസ് പ്രകാരം ചീമേനിയിലെ ജനസംഖ്യ 8032 ആണ്. അതിൽ 3805 പുരുഷന്മാരും 4227 സ്ത്രീകളും ആണ്.

## വിദ്യാഭ്യാസം
ചീമേനിയിൽ അറിയപ്പെടുന്ന ഒരു സർക്കാർ ഹയർ സെക്കന്ററി സ്കൂൾ ഉണ്ട്..  കൂടാതെ കമ്പ്യൂട്ടർ സയൻസ്,, ഇലക്ട്രോൺക്സ്, സിവിൽ, ഇലക്ട്രിക്കൽ എന്നീ കോഴ്സുകൾ ഉള്ള എഞ്ചിനീയറിംഗ് കോളേജും ചീമേനിയിൽ സ്ഥിതി ചെയ്യുന്നു.

## സൈബർ പാർക്ക്

സർക്കാർ ചീമേനിയിൽ ഐ ടി പാർക്ക് തുടങ്ങാനുള്ള തീരുമാനം ഉപേക്ഷിച്ചു.
ഇതിനായി നീക്കിവച്ചിരിക്കുന്ന 100 ഏക്കർ ഭൂമിയിൽ വ്യവസായ പാർക്ക് തുടങ്ങുമെന്ന് സർക്കാർ പ്രഖ്യാപനം ഉണ്ടായിരുന്നു.

## ഗതാഗതം

ഇവിടുത്തെ റോഡ് വടക്ക് മംഗലാപുരവുമായും തെക്ക് കോഴിക്കോടുമായും  ബന്ധിപ്പിക്കുന്ന നാഷ്ണൽ ഹൈവേ 66 ലേക്കാണ് പ്രവേശിക്കുന്നത്. സമീപത്തുള്ള റയിൽവേ സ്റ്റേഷൻ മംഗലാപുരം - പാലക്കാട് ലൈനിൽ വരുന്ന ചെറുവത്തൂർ ആണ്.  മംഗലാപുരം പിന്നേ കണ്ണൂർ എയർപ്പോർട്ടുകളൂണ്ട്.

## അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
അഗസ്റ്റിൻ വാഷിങ്ടൺ

അഗസ്റ്റിൻ വാഷിങ്ടൺ ആദ്യ യു.എസ്. പ്രസിഡൻറായിരുന്ന ജോർജ്ജ് വാഷിങ്ടണിൻറെ പിതാവായിരുന്നു. ജീവിതകാലം 12 നവംബർ 1694 മുതൽ 12 ഏപ്രിൽ 1743 വരെ. വെർജീനിയ കോളനിയിലെ ഭൂവുടമയും തോട്ടമുടമയുമായിരുന്നു അദ്ദേഹം. അതോടൊപ്പം ഒരു വലിയ സംഘം അടിമകളുടെ ഉടമയുമായിരുന്നു അദ്ദേഹം.
ജോൺ കാസ്സിൻ

**ജോൺ കാസ്സിൻ** (September 6, 1813 – January 10, 1869) അമെരിക്കക്കാരനായ പക്ഷിശാസ്ത്രജ്ഞായിരുന്നു. പെൻസില്വാനിയായിലെ ബിസിനസ്സുകാരനും ഫിലാഡെല്ഫിയ അക്കാഡമി ഓഫ് നാചുരൽ സയൻസസിന്റെ ക്യൂറേറ്ററും ആയിരുന്നു. അദ്ദേഹം അനേകം പുസ്തകങ്ങൾ രചിക്കുകയും അനേകം പക്ഷികളുടെ സ്പീഷിസുകൾ നിർവ്വചിക്കുകയും ചെയ്തിട്ടുണ്ട്. 

1813 സെപ്റ്റംബർ 6നു ഫിലാഡെൽഫിയായിലെ ഡെലാവെയർ കൗണ്ടിയിലെ അപ്പർ പ്രൊവിഡൻസ് ടൗൺഷിപ്പിലാണ് അദ്ദേഹം ജനിച്ചത്. 

വർഗ്ഗീകരണശാസ്ത്രത്തിൽ വളരെ സൂക്ഷ്മതയും സാമർഥ്യവുമുള്ള കാസ്സിൻ, 198 പുതിയ പക്ഷികൾക്ക് പേരുനൽകി.  Cassin's auklet, Cassin's kingbird, Cassin's vireo, Cassin's sparrow, and Cassin's finch തുടങ്ങിയ നിരവധി പക്ഷികളുടെ പേരിലൂടെ അദ്ദേഹം ഇന്നും ഓർമ്മിക്കപ്പെടുന്നു. ഒരു പ്രാണിയായ Magicicada cassini അദ്ദേഹത്തിന്റെ പേരിൽ അറിയപ്പെടുന്നു. 

Birds of California, Synopsis of the Birds of North America; Ornithology of the United States Exploring Expedition; Ornithology of the Japan Expedition; Ornithology of Gillis's Astronomical Expedition to Chile; and chapters on raptorial birds and waders in Ornithology of the Pacific Railroad Explorations and Surveys എന്നിവ അദ്ദേഹത്തിന്റെ രചനകളാണ്. പക്ഷെ, Illustrations of the Birds of California, Texas, Oregon, British and Russian America (1853–56) എന്ന അദ്ദേഹത്തിന്റെ പുസ്തകത്തിന്റെ ഒരു വാല്യം മാത്രമേ ഇറങ്ങിയിട്ടുള്ളു. 

1869ൽ ആർസനിക് വിഷബാധമൂലമാണ് മരണമടഞ്ഞത്. പക്ഷികളുടെ തൊലി അർസനിക്കിലാണ് അന്ന് സൂക്ഷിച്ചിരുന്നത്. ബ്രൗൺ സർവ്വകലാശലയുടെ നചുറൽ ഹിസ്റ്ററി മ്യൂസിയത്തിൽ അദ്ദേഹത്തിന്റെ 4300 പക്ഷികളുടെ സ്പെസിമെൻ സൂക്ഷിച്ചിട്ടുണ്ട്. 

## അവലംബം

വർഗ്ഗം:പക്ഷിശാസ്ത്രജ്ഞർ
മാർക്ക് കാറ്റ്സ്ബി

**മാർക്ക് കാറ്റ്സ്ബി** (24 മാർച്ച് 1682/83 – 23 December 1749) ഇംഗ്ലിഷ് പ്രകൃതിശാസ്ത്രജ്ഞൻ ആയിരുന്നു. നാച്ചുറൽ ഹിസ്റ്ററി ഓഫ് കരോലിന, ഫ്ലോറിഡ ആൻ‌റ് ദ ബഹാമാ ഐലൻറ്സ്്  എന്ന ഗ്രന്ഥം 1729 മുതൽ 1747വരെ യുള്ള കാലത്ത് പ്രസിദ്ധീകരിച്ചു. ഉത്തര അമേരിക്കയിലെ ആദ്യം പ്രസിദ്ധീകരിച്ച സസ്യ ജന്തുജാലങ്ങളുടെ ഗ്രന്ഥമാണിത്. ഇതിൽ, പക്ഷികൾ, ഉരഗങ്ങൾ, ഉഭയജീവികൾ, മത്സ്യങ്ങൾ, പ്രാണികൾ, സസ്തനികൾ എന്നിവ കൂടാതെ സസ്യങ്ങളുടെയും 220 പ്ലേറ്റ്സ് (ചിത്ര ഫലകങ്ങൾ) ചേർത്തിട്ടുണ്ട്. 
## Gallery of Catesby's images


File:Schweinsfisch.jpg|*[[Lachnolaimus maximus]]*, 1725
File:Anguinis viridis Catesby 1743.jpg|*[[Anguinis viridis]]*, 1743
File:Catesby HoodedMerganser.jpg|*[[Lophodytes cucullatus]]*, 1748
File:Catesby PicvsVentreRubro.jpg|*Ventro Rubro*, *[[Melanerpes carolinus]]*, 1749
File:Turdus minimus Catesby.jpg|*Turdus minimus* (now *[[Catharus minimus]]*) and dahoon holly (Ilex cassine), 1754
File:Rana Aquatica The Water Frog Mark Catesby 1754.jpeg|*[[Rana Aquatica]], The Water-Frog*, 1754
File:Cancer Chelis Rubris Mark Catesby.jpeg|*[[Cance Chelis Rubis]], The red-claw Crab; Titanokeratophyton &c.*, 1754
File:Melanerpes erythrocephalus Catesby.jpg|*[[Melanerpes erythrocephalus]]*, 1754
File:Coccothraustes rubra Catesby.jpg|Coccothraustes rubra (probably Cardinalis cardinalis) and Nux Juglans alba Virginiensis, 1754
File:Catesby HeronSalamander.jpg|*[[Ardea herodias]]*, 1771



## അവലംബം

## പുറംകണ്ണികൾ
*Catesby Commemoration Trust
*Catesby, Mark (1729–32). *The Natural History of Carolina, Florida and (v1)*. Online scanned edition  from Rare Book Room.
*Catesby, Mark (1734–43, 1747). *The Natural History of Carolina, Florida and (v2)*. Online scanned edition  from Rare Book Room.
*Catesby, Mark (1729-1747). *The Natural History of Carolina, Florida and the Bahamas* Electronic edition: high quality images and user-friendly text  from the American Studies Programs at the University of Virginia.
*University of South Florida Libraries: Catesby Collection
*View works by Mark Catesby online at the Biodiversity Heritage Library.
*Digitized works by Mark Catesby at the John Carter Brown Library can be viewed here.

വർഗ്ഗം:സസ്യശാസ്ത്രജ്ഞർ
വർഗ്ഗം:1683-ൽ ജനിച്ചവർ
വർഗ്ഗം:1749-ൽ മരിച്ചവർ
വർഗ്ഗം:റോയൽ സൊസൈറ്റിയുടെ അംഗങ്ങൾ
വർഗ്ഗം:ഇംഗ്ലീഷ് സസ്യശാസ്ത്രജ്ഞർ
കാർലോസ് ചാഗാസ്

**കാർലോസ് ചാഗാസ്**(Portuguese: [ˈkaʁˌlus ʒuʃˌtʃĩniˈɐ̃nu ʁiˈbejɾu ˈʃaˌɡɐʃ], July 9, 1879 – November 8, 1934) ബ്രസീലിയൻ ശരീരശാസ്ത്രജ്ഞനും ബാക്ടീരിയോളജിസ്റ്റും ആയിരുന്നു. 1909ൽ American trypanosomiasis എന്നറിയപ്പെടുന്ന ചാഗാസ് രോഗം കണ്ടുപിടിച്ചു. ഈ സമയം റൊയോ ഡി ജനീറൊവിലെ ഓസ്‌വാൾഡോ ക്രൂസ് ഇൻസ്റ്റിട്യൂട്ടിൽ ജോലിചെയ്യുകയായിരുന്നു. 
## മുൻകാല ജീവിതം

## Cited references

## പൊതു അവലംബം

* 
* 

വർഗ്ഗം:1879-ൽ ജനിച്ചവർ
വർഗ്ഗം:1934-ൽ മരിച്ചവർ
ഓക്‌ലൻഡ് അന്താരാഷ്ട്ര വിമാനത്താവളം

ന്യൂസിലൻഡിലെ ഏറ്റവും വലുതും ഏറ്റവും തിരക്കേറിയതുമായ വിമാനത്താവളമാണ് **ഓക്‌ലൻഡ് അന്താരാഷ്ട്ര വിമാനത്താവളം**.ഓക്‌ലൻഡ് നഗരത്തിന്റെ പ്രധാന പ്രാന്തപ്രദേശങ്ങളിലൊന്നായ മെൻഗാരെയിലാണ് ഈ വിമാനത്താവളം സ്ഥിതി ചെയ്യുന്നത്. എയർ ന്യൂസിലൻഡ്, വിർജിൻ ഓസ്ട്രേലിയ, ജെറ്റ്സ്റ്റാർ എയർവെയ്സ് എന്നീ എയർലൈനുകളുടെ പ്രധാന ഹബ്ബാണ് ഈ വിമാനത്താവളം.ബോയിങ് 747, എയർബസ് എ380 എന്നീ വിമാനങ്ങൾ ഉപയോഗിക്കാനാകുന്ന രാജ്യത്തെ രണ്ട് വിമാനത്താവളങ്ങളിൽ ഒന്നാണിത്. 2015 ലെ കണക്കുകൾ അനുസരിച്ച് പ്രതിവർഷം 16,487,648 യാത്രക്കാർ ഓക്‌ലൻഡ് വിമാനത്താവളം ഉപയോഗിക്കുന്നു. സിഡ്നി, മെൽബൺ, ബ്രിസ്ബെയ്ൻ എന്നിവ കഴിഞ്ഞാൽ ഓസ്ട്രേലിയൻ വൻകരയിലെ ഏറ്റവും തിരക്കേറിയ വിമാനത്താവളമാണ്  ഓക്‌ലൻഡ് വിമാനത്താവളം . മണിക്കൂറിൽ 45 വിമാനങ്ങൾ ഇവിടെനിന്ന് പുറപ്പെടുകയും ഇവിടെ എത്തിച്ചേരുകയും ചെയ്യുന്നു.
## അവലംബം

## പുറത്തേക്കുള്ള കണ്ണികൾ

*Official website
*Details  (airport data from Aviationpage.co.nz)
*Photographs of Auckland Airport  held in Auckland Libraries heritage collections.

വർഗ്ഗം:ന്യൂസിലൻഡിലെ വിമാനത്താവളങ്ങൾ
വർഗ്ഗം:ഓഷ്യാനിയയിലെ വിമാനത്താവളങ്ങൾ
കൊർഡോവ, അലാസ്ക

കൊർഡോവ എന്ന ചെറുപട്ടണം കോപ്പർ നദീമുഖത്തു സ്ഥിതി ചെയ്യുന്ന വാൽഡെസ്-കൊർഡോവ സെൻസസ് ഏരിയായിൽ ഉൾപ്പെടുന്ന ഒരു അലാസ്കൻ പട്ടണമാണ്.
## ഇതും കാണുക
*Miles Glacier Bridge
*Mount Eyak

## അവലംബം

## External links

* The City of Cordova

വർഗ്ഗം:അലാസ്കയിലെ പട്ടണങ്ങൾ
ആൻഡ്രിയ സീസാല്പീനോ

**ആൻഡ്രിയ സീസാല്പീനോ** അല്ലെങ്കിൽ ആൻഡ്രിയാസ് സീസാല്പീനസ്  (6 June 1519 – 23 February 1603)  ഇറ്റാലിയൻ ശരീരശാസ്ത്രജ്ഞനും തത്ത്വജ്ഞാനിയും സസ്യശാസ്ത്രജ്ഞനും ആയിരുന്നു. സസ്യങ്ങളുടെ ഫലങ്ങളെയും വിത്തുകളെയും അടിസ്ഥാനമാക്കിയാണ് ആദ്ദേഹം സസ്യങ്ങളെ തരംതിരിച്ചത്. 1555ൽ അദ്ദേഹം പിസയിലെ ബോട്ടാണിക്കൽ ഗാർഡന്റെ ഡയറക്ടർ ആയി. ശരീരബാഹ്യശാസ്തത്തിലും അദ്ദേഹം പ്രവർത്തിച്ചിട്ടുണ്ട്. രക്തചംക്രമണത്തെപ്പറ്റി അദ്ദേഹം തത്ത്വം ആവിഷ്കരിച്ചിരുന്നു. വില്ല്യം ഹാർവി പരസ്യമാക്കിയ രക്തചംക്രമണത്തിന്റെ ഭൗതികചംക്രമണത്തിനു പകരം രാസികചംക്രമണം എന്ന തത്ത്വമാണദ്ദേഹം അംഗീകരിച്ചത്. 
## അവലംബം

## ബാഹ്യ ലിങ്കുകൾ

* Some places and memories related to Andrea Cesalpino on Himetop – The History of Medicine Topographical Database
* *[https://books.google.com/books?id=Iw2Z4FlnR2YC De plantis]*, 1583, on Google Books.
* *[https://books.google.com/books?id=-hc8AAAAcAAJ De metallicis]*, 1596, on Google Books.
*''De Metallicis Libri Tres''  - full digital facsimile at Linda Hall Library
* 

വർഗ്ഗം:1519-ൽ ജനിച്ചവർ
വർഗ്ഗം:1603-ൽ മരിച്ചവർ
വർഗ്ഗം:ഇറ്റാലിയൻ സസ്യശാസ്ത്രജ്ഞർ
വർഗ്ഗം:ഇറ്റാലിയൻ തത്ത്വചിന്തകർ
അക്കോണ മരുഭൂമി

വലത്ത്‌|ലഘുചിത്രം|250x250ബിന്ദു|അക്കോണ മരുഭൂമി
ഇറ്റലിയിലെ ടസ്കനി പ്രദേശത്തുള്ള ഒരു പാതി വരണ്ട പ്രദേശമാണ് അകോണ മരുഭൂമി. *[[ക്രെറ്റെ സെനെസി]]* എന്ന് വിളിക്കപ്പെടുന്ന പ്രദേശത്തിന് ഒത്ത നാടുവിലായാണ് ഇത് സ്ഥിതി ചെയ്യുന്നത്. ചെറുതുറമുഖങ്ങളും ഗോപുരാകൃതിയിലുള്ള വിധാനങ്ങളും കൊണ്ട് സമൃദ്ധമാണ് ഈ പ്രദേശം. ഇറ്റാലിയൻ ഭാഷയിൽ ഇവ *ബിയൻകെയ്ൻ* (വെളുത്ത എന്നർത്ഥം)  എന്നറിയപ്പെടുന്നു. 

600 മില്ലിമിറ്ററിൽ കുറഞ്ഞ മഴ മാത്രം കിട്ടുന്ന സ്ഥലം ആയതിനാൽ കൃഷി ജലസേചന പദ്ധതിയുടെ സഹായത്തോടെ മാത്രമാണ് ഇവിടെ നടക്കുന്നത്.

മോന്റെ  ഒലിവേറ്റ  മഗ്ഗിറെയുടെ ആശ്രമം ഇവിടെയാണ് സ്ഥിതി ചെയ്യുന്നത്..

വർഗ്ഗം:യൂറോപ്പിലെ മരുഭൂമികൾ
നോബൽ സമ്മാനം 2016

2018-ലെ നോബൽ സമ്മാനങ്ങൾ പ്രഖ്യാപിച്ചു.

2016-ലെ നോബൽ സമ്മാനങ്ങൾ പ്രഖ്യാപിച്ചു.

## ഇതുകൂടി കാണുക
*രസതന്ത്രത്തിനുള്ള നോബൽ സമ്മാനം
*ഭൗതികശാസ്ത്രത്തിനുള്ള നോബൽ സമ്മാനം
*വൈദ്യശാസ്ത്രത്തിനുള്ള നോബൽ സമ്മാനം
*സമാധാനത്തിനുള്ള നോബൽ സമ്മാനം
*സാഹിത്യത്തിനുള്ള നോബൽ സമ്മാനം
*സാമ്പത്തികശാസ്ത്രത്തിനുള്ള നോബൽ സമ്മാനം

## അവലംബം


വർഗ്ഗം:നോബൽ സമ്മാനം
വർഗ്ഗം:2016,2018
ബ്ലെഡോ മരുഭൂമി

ലഘുചിത്രം|300x300ബിന്ദു|ബ്ലെഡോ മരുഭൂമി
 പോളണ്ടിലെ ബ്ലെഡോ പ്രദേശത്തിനും ചെച്ലോ, കല്ക്സ് ഗ്രാമങ്ങൾക്ക് ഇടയിലുള്ള മണൽ പ്രദേശമാണ് **ബ്ലെഡോ മരുഭൂമി** എന്നറിയപ്പെടുന്നത്.. തെക്കു-കിഴക്കൻ പോളണ്ടിലെ സൈലേഷ്യൻ മേടുകളിൽ ആണ് ഈ ബ്ലെഡോ മരുഭൂമി സ്ഥിതി ചെയ്യുന്നത്. ബ്ലെഡോസ്‌കാ മണൽ പ്രദേശം കടലിൽ നിന്നും അകലെ സ്ഥിതി ചെയ്യുന്ന മധ്യ യൂറോപ്പിലെ ഏറ്റവും വലിയ മണൽ ശേഖരമാണ്. ആയിരകണക്കിന് വര്ഷങ്ങള്ക്കു മുൻപ് ഒരു ഹിമയാനിയാൽ നിക്ഷേപിക്കപെട്ടതാണെന്നു കരുതപ്പെടുന്നു. 
ഈ പ്രദേശത്തിന്റെ വ്യാപ്തി 32 കി.മി2 ആണ്. മണൽ കൂട്ടങ്ങളുടെ ഉയരം 40മി. മുതൽ 70മി. വരെ ആവാം. ബെല്ല സെംസാ നദി മരുഭൂമിയെ കിഴക്കും പടിഞ്ഞാറും ഭാഗങ്ങളായി വിഭജിക്കുന്നു.

ബ്ലെഡോ മരുഭൂമി സ്വാഭാവികമായി ഉണ്ടായ ഒരു മരുഭൂമി അല്ല. മനുഷ്യന്റെ ഇടപെടൽ മൂലം ഭൂഗർഭ ജലപ്പരപ്പ്‌ താഴുകയും അത് വഴി വൃക്ഷങ്ങൾക്ക് വളരാൻ ആവശ്യമായ ഭൂഗർഭ ജലം ലഭിക്കാതെ അവ എല്ലാം നശിച്ചു പോവുകയും ചെയ്തു. മദ്ധ്യകാലത്തിൽ ഈ പ്രദേശത്തെ കാട് മുഴുവൻ ഖനനാവശ്യങ്ങൾക്കും ലോഹപ്പണികൾക്കും വേണ്ടി വെട്ടി നിരത്തി. ഈ നശിപ്പിക്കൽ ഏതാണ്ട് 150ചതുരശ്ര കിലോമീറ്റർ മരുഭൂമി ഉണ്ടാക്കി എന്ന് കരുതുന്നു.

## References

വർഗ്ഗം:യൂറോപ്പിലെ മരുഭൂമികൾ
ഏഴുചെകിള സ്രാവ്

ആഴകടലിൽ കാണുന്ന ഒരു സ്രാവിനമാണ് **ഏഴുചെകിള സ്രാവ്** അഥവാ **ഷാർപ്നോസ് സെവൻഗിൽ സ്രാവ്** . ഇതിന്റെ ശാസ്ത്രീയനാമം: Heptranchias perlo എന്നാണ് . മുതുകിൽ ഒരു ചിറക്ക് മാത്രം ഉള്ളത് കൊണ്ട് വൺ ഫിൻ ഡ് ഷാർക്‌ എന്നും അറിയുന്നു. 

## ശരീര ഘടന
1.4 മീറ്റർവരെ നീളം വെക്കുന്ന സ്രാവ് ആണ് ഇവ  . കണ്ണുകൾക്ക് തിളങ്ങുന്ന പച്ച നിറമാണ്. പൊതുവെ ഇരുണ്ട ചാര നിറത്തിലും, തവിട്ടു കലർന്ന ചാരനിരത്തിൽ കാണുന്ന ഇവയുടെ അടിഭാഗം സാധാരണ സ്രാവുകളിൽ കാണുന്ന പോലെ തന്നെ ഇളം വെള്ള നിറമാണ്.

## ആവാസ വ്യവസ്ഥ
ആഴകടൽ വാസിയായ ഇവ  300  മുതൽ 600  മീറ്റർ വരെ ആഴത്തിലാണ് സാധാരണ കാണുന്നത്, ചില അവസരങ്ങളിൽ 1000 മീറ്റർ താഴ്ചയിൽ വരെ ഇവയെ കണ്ടെത്തിയിട്ടുണ്ട് . മിക്ക ഉഷ്ണ മേഖല കടലുകളിലും കാണുന്ന ഇവയെ പസിഫിക് സമുദ്രത്തിൽ മാത്രം കണ്ടിട്ടില്ല. കടലിനടിയിൽ കാണുന്ന പർവ്വതങ്ങളിലും മറ്റുമാണ് ഇവയുടെ സ്ഥിരം വാസസ്ഥലം .

## കുടുംബം
പുരാതന സ്രാവുകളുടെ കുടുംബമായ പെട്ട ഇവ ഡാനിയൻ കാലം (അന്ത്യ ക്രിറ്റേഷ്യസ്)  മുതൽ ഉള്ളതും ചുരുക്കം മാത്രമായ മാറ്റങ്ങൾ വന്നിട്ടുള്ളതുമായ സ്രാവാണ് .

## അവലംബം

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:സ്രാവുകൾ
ബെറ്റിൽസ്, അലാസ്ക

**ബെറ്റിൽസ്** പട്ടണം യൂക്കോൺ-കൊയുകുക്ക് സെൻസസ് ഏരിയായിൽ ഉൾപ്പെട്ട യു.എസ്. സംസ്ഥാനമായ അലാസ്കയിലെ ഒരു ചെറുപട്ടണമാണ്. 2010 ലെ സെൻസസിൽ ഈ നഗരത്തിലെ ജനസംഖ്യ 12 മാത്രമാണെന്നു കണ്ടെത്തി.

## ചരിത്രം

പട്ടണം സ്ഥാപിതമായത് എ.ഡി. 1898 ൽ അലാസ്ക ഗോൾഡ് റഷിന്റെ കാലത്താണ്. 1898 ൽ ഗൊർഡോൺ സി. ബെറ്റിൽസ് (Gordon C. Bettles)  ആണ് ഈ ചെറുഗ്രാമം സ്ഥാപിച്ചത്. അദ്ദേഹത്തിന്റെ പേരാണ് ഗ്രാമത്തിനു നൽകിയിരിക്കുന്നത്. രണ്ടാം ലോകമഹായുദ്ധസമയത്തു സ്ഥാപിക്കപ്പെട്ട എയർ സ്ടിപ്പ് വാണിജ്യാവശ്യങ്ങള്ക്കും മററുമായി ഉപയോഗിക്കുന്നു. എണ്ണ പര്യവേക്ഷണങ്ങള്ക്കുള്ള സാധനങ്ങളും മറ്റും നോർത്ത് സ്ലോപ്പിലേയ്ക്കു കൊണ്ടുവരുന്നതിനും കൊണ്ടുപോകുന്നതിനുമായി ഹിക്കൽ ഹൈവേ (Hickel Highway) ഉപയോഗപ്പെടുത്തുന്നു. എണ്ണപ്പാടങ്ങളിലേയ്ക്കുള്ള ട്രക്കുകളുടെ സഞ്ചാരസൌകര്യാർത്ഥം ഇപ്പോൾ ഡാൾട്ടൺ ഹൈവേയും ഉപയോഗിക്കാറുണ്ട്.

## ഭൂമിശാസ്ത്രം
ബെറ്റിൽസ് കൊയൂക്ക് നദിയുടെ ദക്ഷിണപൂർവ്വദിക്കിൽ അക്ഷാംശരേഖാംശങ്ങൾ  (66.913419, −151.522374) ആണ് സ്ഥിതി ചെയ്യുന്നത്. പഴയ ഹിക്കൽ ഹൈവേയിലാണ് പട്ടണം സ്ഥിതി ചെയ്യുന്നത്. ഹിക്കൽ ഹൈവേ സമീപകാലത്ത് ഡാൽട്ടൺ ഹൈവേയുമായി ബന്ധിപ്പിച്ചിട്ടുണ്ട്. ബെറ്റിൽസ് ആർട്ടിക് സർക്കിളിന് 35 മൈൽ (56 കി.മീ.) വടക്കായിട്ടാണ്.  പട്ടാളക്കാരുടെ ഉപയോഗത്തിനായി നിർമ്മിച്ച 5,190 അടി (1,580 മീറ്റർ) വിസ്താരമുള്ള സൈനികവിമാനത്താവളം ഇപ്പോൾ പൊതുജനാവശ്യവും നിർവ്വഹിക്കുന്നു. അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കുകൾ പ്രകാരം  പട്ടണത്തിന് 1.6 സ്ക്വയർ മൈൽ (4.1 km2) വിസ്തീർണ്ണമുണ്ട്.

### '''കാലാവസ്ഥ'''
അലാസ്ക ഉൾനാടുകളിലെ സാധാരണ കാലാവസ്ഥ പോലെതന്നെ, ബെറ്റിൽസ് നഗരത്തിലും വളരെ നീണ്ട, തണുപ്പുള്ള ശൈത്യകാലവും ഹ്രസ്വവും ഊഷ്മളവുമായ വേനൽക്കാലത്തോടുകൂടിയ ഒരു സബാർട്ടിക് കാലാവസ്ഥ (Köppen *Dfc*) അനുഭവപ്പെടുന്നു. കൂടാതെ USDA പ്ലാന്റ് ഹാർഡിനസ് സോൺ 1 ൽ സ്ഥിതിചെയ്യുന്ന ഇത് -50&nbsp;°F (−46&nbsp;°C) ന് താഴ്ന്ന നിലയിൽ വർഷത്തിലെ ഏറ്റവും തണുത്ത താപനിലയെ സൂചിപ്പിക്കുന്നു. ഒക്‌ടോബർ അവസാനം മുതൽ മാർച്ച് അവസാനം വരെ താപനില സാധാരണയായി തണുത്തുറയുന്നതിനേക്കാൾ താഴെയായിരിക്കുന്നതു കൂടാതെ വർഷത്തിലെ മഞ്ഞിന്റെ ഭൂരിഭാഗവും ഒക്ടോബർ മുതൽ ഏപ്രിൽ വരെയാണ് സംഭവിക്കാറുള്ളത്. സാധാരണയായി മെയ്, സെപ്റ്റംബർ മാസങ്ങളിൽ മഞ്ഞിന്റെ നേരിയ ശേഖരണം ഉണ്ടാകുന്ന ഇവിടുത്തെ ശരാശരി വാർഷിക മഞ്ഞുവീഴ്ച 91 ഇഞ്ച് (2.31 മീറ്റർ) വരെയാണ്. വേനൽക്കാലത്ത്, വർഷത്തിലെ 37 ദിവസങ്ങളിൽ താപനില 70&nbsp;°F (21&nbsp;°C), വർഷത്തിലെ 6.4 ദിവസങ്ങളിൽ 80&nbsp;°F (27&nbsp;°C) എന്നിവയിലെത്തുകയും, ശരാശരി 1 രാത്രി താപനിലെ  60&nbsp;°F (16&nbsp;°C) ൽ താഴെയാകുന്നില്ല. മഞ്ഞിന്റെ സാധാരണയായി ഓഗസ്റ്റ് അവസാനത്തോടെ ആരംഭിക്കുന്ന മഞ്ഞുറയൽ ഭീഷണി ചിലപ്പോൾ ആ മാസത്തിന്റെ ആദ്യ പകുതിയിലും സംഭവിക്കാം. വാർഷിക അവക്ഷേപണത്തിന്റെ ഭൂരിഭാഗവും 14.9 ഇഞ്ച് (378 മില്ലീമീറ്റർ) എന്ന നിലയിൽ വേനൽക്കാലത്തും സംഭവിക്കുന്നു. അങ്ങേയറ്റത്തെ താപനില ജനുവരി 4, 1975 ൽ രേഖപ്പെടുത്തിയ −70&nbsp;°F (−57&nbsp;°C) മുതൽ 1986 ജൂലൈ 6 ന് രേഖപ്പെടുത്തിയ 93&nbsp;°F (34&nbsp;°C) വരെയാണ്.

## അവലംബം


## കുറിപ്പുകൾ

വർഗ്ഗം:അലാസ്കയിലെ പട്ടണങ്ങൾ
ഏഡോ

ജപ്പാനിലെ ടോക്കിയോ നഗരത്തിൻറെ പഴയ പേര്. 1603 മുതൽ 1868 വരെ ജപ്പാൻ ഭരിച്ച ടോക്കുഗാവ ഷോഗണേറ്റിൻറെ ശക്തി കേന്ദ്രമായിരുന്നു എഡോ.
## അവലംബം

വർഗ്ഗം:ടോക്കിയോ
ഡെലിബ്‌ളാറ്റ്സ്‌കാ പെസ്‌കാര

സെർബിയയിലെ വോജ്‌വോഡിന പ്രവിശ്യയിൽ 300 ചതുരശ്ര കി.മിയോളം പരന്നു കിടക്കുന്ന മണൽ പ്രദേശം ആണ് ഡെലിബ്‌ളാറ്റോ മണൽപ്പരപ്പ്‌ (ഡെലിബ്‌ളാറ്റ്സ്‌കാ പെസ്‌കാര). തെക്കൻ ബനാത്തിൽ ഡാന്യൂബ് നദിക്കും കാർപാത്ത്യൻ മലനിരകളുടെ  തെക്കു-പടിഞ്ഞാറൻ ചെരിവുകൾക്കും ഇടയിലാണ് ഇത് സ്ഥിതി ചെയ്യുന്നത്. കോവിൻ മുനിസിപ്പാലിറ്റിയിലെ ഡെലിബ്‌ളാറ്റോ എന്ന ഗ്രാമത്തിന്റെ പേരിലാണ് ഈ പ്രദേശത്തിന് ഈ പേര് ലഭിച്ചിരിക്കുന്നത്. അണ്ഡാകാരത്തിലുള്ള കുന്നുകളും പുൽപ്രദേശങ്ങളും ആണ് ഈ പ്രദേശത്തിന്റെ പ്രിത്യേകത.

യൂറോപ്പിലെ തന്നെ ഏറ്റവും വലിയ മണൽ പ്രദേശം ആണ് ഡെലിബ്‌ളാറ്റോ. പനോണിയൻ കടൽ ഉൾവലിഞ്ഞുണ്ടായ വലിയൊരു മരുഭൂമി പ്രദേശത്തിന്റെ ഭാഗമായിരുന്നു ഈ പ്രദേശം. തദ്ദേശീയമായ പല  വൃക്ഷങ്ങളും ചെടികളും മൃഗങ്ങളും ഈ പ്രദേശത്തുണ്ട്. പല സ്പീഷീസുകളും യൂറോപ്പിലും ലോകം ഒട്ടാകെയും വംശ നാശ ഭീഷണി നേരിടുന്നവയും വിരളമായി കാണുന്നവയും ആണ്. ഈ കാരണങ്ങളാൽ ഈ പ്രദേശത്തെ പ്രിത്യേക വന പ്രകൃതി പ്രദേശം ആയി പ്രഖ്യാപിച്ചിട്ടുണ്ട്. സംരക്ഷണ വിഭാഗം 1ൽ പെടുന്ന പ്രദേശമാണിത്.

## വന്യമൃഗങ്ങളും ചെടികളും
ചരിത്രപരമായി പനോണിയൻ താലത്തിലുണ്ടായിരുന്ന 900ഓളം സ്പീഷീസുകൾക്കു ആവാസസ്ഥലമാണ് ഡെലിബ്‌ളാറ്റോ. 
സമാനമായ ഭൂപ്രദേശങ്ങളുള്ള യൂറോപ്പിലെ മറ്റു പ്രദേശങ്ങൾ കൃഷി നടത്തുകയോ, വനവൽക്കരണം നടക്കുകയോ ചെയ്‌തെങ്കിലും ഡെലിബ്‌ളാറ്റോ മാത്രം മാറാതെ നിലനിന്നു. ബനാത് പിയോനി പുഷ്പം, പാങ്കിക് കാഞ്ഞിരം, വിവിധ തരത്തിലുള്ള പുൽച്ചെടികൾ, കുള്ളൻ ബദാം എന്നിവ ഇവിടെ കാണാവുന്ന വംശനാശ ഭീഷണി നേരിടുന്ന ചെടികൾ ആണ്. ഇരുപതു തരത്തിലുള്ള ഓർക്കിഡ് ചെടികൾ ഇവിടെ വളരുന്നു. 

## References

വർഗ്ഗം:യൂറോപ്പിലെ മരുഭൂമികൾ
പോർട്ട് അലക്സാണ്ടർ, അലാസ്ക

**പോർട്ട് അലക്സാണ്ടർ** അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ തെക്കുകിഴക്കേ മൂലയ്ക്കുള്ള ബറനോഫ് ദ്വീപിലുള്ള ഒരു രണ്ടാം തരം പട്ടണമാകുന്നു. ഇത് പ്രിൻസ് ഓഫ് വെയിൽസ്-ഹൈദർ സെൻസസ് ഏരിയായിൽ ഉൾപ്പെട്ടിരിക്കുന്നു. 2000 ലെ സെൻസസ് അനുസരിച്ച് ജനസംഖ്യ 81 ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച പട്ടണം 15.1 സ്ക്വയർ മൈലിൽ ((39 km2) വ്യാപിച്ചു കിടക്കുന്നു. പട്ടണം സംയോജിപ്പിക്കപ്പെട്ടത് 1936 കാലഘട്ടത്തിലാണ്. 1963 ൽ ഗ്രൈറ്റർ സിറ്റ്ക ബറോയുടം ഒരു ഭാഗമായിരുന്നു. 1974 ൽ ഇത് ഒരു സെക്കന്റ് ക്ലാസ് പട്ടണമായി പുനസംഘടിപ്പിക്കപ്പെട്ടു.

## അവലംബം

വർഗ്ഗം:അലാസ്കയിലെ പട്ടണങ്ങൾ
മാർട്ടിൻ വാൻ ബ്യൂറൻ

അമേരിക്കൻ ഐക്യനാടുകളുടെ എട്ടാമത്തെ പ്രസിഡന്റായിരുന്നു **മാർട്ടിൻ വാൻ ബ്യൂറൻ (Martin Van Buren)**. ഡെമോക്രാറ്റിക് പാർട്ടി അംഗമായ മാർട്ടിൻ 1837 മുതൽ 1841 വരെ അമേരിക്കൻ പ്രസിഡന്റായിരുന്നു. 1833 മുതൽ 1837 വരെ അമേരിക്കയുടെ എട്ടാമത് വൈസ് പ്രസിഡന്റായിരുന്നു ഇദ്ദേഹം.
## അവലംബം

വർഗ്ഗം:അമേരിക്കൻ വൈസ് പ്രസിഡന്റുമാർ
വർഗ്ഗം:അമേരിക്കൻ പ്രസിഡണ്ടുമാർ
കുപ്രിയാനോഫ്, അലാസ്ക

**കുപ്രിയാനോഫ്**  അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ കുപ്രിയാനോഫ് ദ്വീപിന്റെ കിഴക്കൻ തീരത്ത് പീറ്റേഴ്സ്ബർഗ്ഗ് ബറോയിൽ ഉൾപ്പെട്ട ഒരു ചെറു പട്ടണമാണ്. രണ്ടായിരാമാണ്ടിലെ ജനസംഖ്യ വെറും 23 മാത്രമായിരുന്ന ഇവിടുത്തെ ജനസംഖ്യ 2010 ലെ സെൻസസ് പ്രകാരം 27 ആയി മാറിയിരുന്നു. മുമ്പ് 2000 ലെ കണക്കനുസരിച്ച് സംസ്ഥാനത്തെ ഏറ്റവും ചെറിയ സംയോജിത നഗരമായിരുന്ന ഇത്, എന്നാൽ 2010 ലെ കണക്കുകൾപ്രകാരം12 നിവാസികൾ മാത്രമുള്ളതും ബെറ്റിൽസിനു ശേഷം അലാസ്ക സംസ്ഥാനത്തെ രണ്ടാമത്തെ ഏറ്റവും ചെറിയ നഗരമാണ്. 

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് പ്രകാരം പട്ടണത്തിന്റെ മൊത്തം വ്യാസം  6.1 ചുതുരശ്ര മൈലാണ് (16 ചതുരശ്ര കിലോമീറ്റർ), അതിൽ 4.0 ചതുരശ്ര മൈൽ (10 ചതുരശ്ര കിലോമീറ്റർ) കരഭാഗവും ബാക്കി 2.1 ചതുരശ്ര മൈൽ (5.4 ചതുരശ്ര കിലോമീറ്റർ) ഭാഗം വെള്ളവുമാണ്.

## അവലംബം
വർഗ്ഗം:അലാസ്കയിലെ പട്ടണങ്ങൾ
ഉപ്പുതാളി

ഒരു മോണോപോഡിയൽ  ഓർക്കിഡാണ് ഉപ്പുതാളി. . ഇന്ത്യ, ശ്രീലങ്ക, തായ്‌ലാന്റ്, ബർമ എന്നിവിടങ്ങളിൽ കാണുന്നു. ഓർക്കിഡ്‌ നീലി ശലഭ-ലാർവകളുടെ ഭക്ഷണസസ്യമാണ് ഇത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.toskar.org/acampe-praemorsa/
* http://www.orchidspecies.com/acampepapillosa.htm

വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഓർക്കിഡുകൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഓർക്കിഡേസീ
വർഗ്ഗം:കേരളത്തിലെ സസ്യജാലം
അമ്പലത്തറ

കേരളത്തിലെ കാസർഗോഡ് ജില്ലയിലുള്ള ഒരു ഗ്രാമമാണ് അമ്പലത്തറ.  കാഞ്ഞങ്ങാടു നിന്നും 10 കിലോമീറ്റർ കിഴക്കോട്ടു മാറിയാണ് ഈ പ്രദേശം. 1954 ഇൽ  തുടങ്ങിയ ഗവ൪മെ൯റ് വൊക്കേഷണൽ ഹയർ സെക്കണ്ടറി സ്കൂൾ അമ്പലത്തറയിൽ തന്നെയാണ്.   ഒരു ഏകാധ്യാപക വിദ്യാലയമായാണ് ഈ സ്കൂൾ പ്രവർത്തനം തുടങ്ങിയത്.

## ജനസംഖ്യ

2001 ലെ ഇന്ത്യൻ സെൻസസ് പ്രകാരം അമ്പലത്തറയിൽ 9138 ജനങ്ങളാണ് ഉള്ളത്. അതിൽ 4291 പുരുഷന്മാരും 4847 സ്ത്രീകളൂം ആണ്. 

## ഗതാഗതം
എൻ. എച്ച്. 17 കാഞ്ഞങ്ങാട് നഗരത്തിൽ നിന്നും 10 കി.മി. അകലത്തായി പാണത്തൂ൪ റോഡിൽ സ്ഥിതിചെയ്യുന്ന സ്ഥലമാണിത്. റോഡ് കാഞ്ഞങ്ങാട് എത്തിയാൽ വടക്ക് മംഗലാപുരവും തെക്ക് കോഴിക്കോടുമായി ബന്ധിപ്പിക്കുന്ന നാഷ്ണൽ ഹൈവേ - 66 മായി ബന്ധപ്പെട്ടു കിടക്കുന്നു. മംഗലാപുരം - പാലക്കാട് ലൈനിൽ വരുന്ന കാഞ്ഞങ്ങാട് ആണ് സമീപത്തുള്ള റയിൽവേ സ്റ്റേഷൻ. മംഗലാപുരം, കണ്ണൂർ എന്നിവിടങ്ങളിലാണ് സമീപത്തുള്ള വിമാനത്താവളങ്ങൾ.

## അവലംബം

## പുറത്തേക്കുള്ള കണ്ണികൾ

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഉനലാസ്ക, അലാസ്ക

ലഘുചിത്രം|United States, Alaska, Unalaska Island. Vessels used in fishing the king crab are berthed at the wharf.
**ഉനലാസ്ക** അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ അല്യൂഷിയൻ (Aleutian) ദ്വീപുകളിലുള്ള ഏററവും വലിയ പട്ടണമാണ്. അലാസ്കയിലെ അസംഘടിതമായ പശ്ചിമ അല്യൂഷിയൻ സെൻസസ് ഏരിയയിൽ ഈ പട്ടണം ഉൾപ്പെടുന്നു. ഉനലാസ്ക പട്ടണം അലാസ്ക വൻകരയിൽ നിന്നും അകലെയായി ഉനലാസ്ക ദ്വീപിലാണ് സ്ഥിതി ചെയ്യുന്നത്. ഇതിനു തൊട്ടടുത്തായി അമാക്നാക് (Amaknak) എന്ന മറ്റൊരു ദ്വീപുമുണ്ട്. 2010 ലെ സെൻസസിൽ ഈ പട്ടണത്തിലെ ജനസംഖ്യ 4,376 ആയിരുന്നു. ഇത്  പടിഞ്ഞാറൻ അല്യൂഷിയൻ സെൻസസ് മേഖലയിലെ മൊത്തം ജനസംഖ്യയുടെ 79 ശതമാനം വരും. ബെഥേൽ പട്ടണം കഴിഞ്ഞാൽ അസംഘടിത ബറോകളിലെ രണ്ടാമത്തെ വലിയ പട്ടണമാണ് ഉനലാസ്ക. പട്ടണത്തിന് തെക്കുവശം പസഫിക് മഹാ സമുദ്രവും വടക്കുവശം ബെറിങ് കടലും അതിരിടുന്നു. ഉനലാസ്കയിൽ ഉൾപ്പെടുന്ന ഡച്ച് തുറമുഖം കഴിഞ്ഞ ഇരുപതോളം വർഷങ്ങളായി പ്രമുഖ വാണിജ്യ മത്സ്യബന്ധന കേന്ദ്രമെന്ന പദവി കൈക്കൊള്ളുന്നു. 

## ചരിത്രം

ഏകദേശം 9000 വർഷങ്ങൾക്കു മുമ്പു തന്നെ ആദിമനിവാസികളായ ഉനൻഗൻ വർഗ്ഗക്കാർ (അല്യൂട്ട് - Aleut എന്നും അറിയപ്പെടുന്നു) ഇവിടെ അധിവസിച്ചു വന്നിരുന്നു. റഷ്യൻ-അമേരിക്കൻ ഫർ വ്യാപാര കേന്ദ്രത്തിന്റെ മുഖ്യകാര്യാലയവും  1820 കളിലെ ആദായകരമായ നീർനായ് രോമചർമ്മ വിപണന കേന്ദ്രത്തിന്റെ മൂലക്കല്ലുമായിരുന്നു ഉനലാസ്ക പട്ടണം. പട്ടണത്തിന് ചരിത്രപരമായി പ്രാധാന്യമുള്ള ഒരു റഷ്യൻ ഓർത്തഡോക്സ് പള്ളി ഇവിടെ സ്ഥിതി ചെയ്യുന്നു. 18-ആം നൂറ്റാണ്ടു മുതൽ അല്യൂഷിയനിലെ ആഴമേറിയ ഒരേയൊരു സ്വാഭാവിക തുറമുഖമാണിത്. റഷ്യൻ ഫർ വ്യവസായികളാണ് പുറത്തുനിന്നു കപ്പലോട്ടം നടത്തിയെത്തിയ ആദ്യ യൂറോപ്യൻമാർ. രണ്ടാം ലോകമഹായുദ്ധത്തിനു ശേഷം ബറിങ് കടലിലുള്ള കിങ് ക്രാബ് ഫിഷറി വികാസം പ്രാപിക്കുകയും ആദ്യത്തെ ക്രാബ് പ്രൊസസിങ് പ്ലാന്റു് 1960 കളിൽ പ്രവർത്തനമാരംഭിക്കുയും ചെയ്തു. അക്കാലത്ത് 400 പേർ മാത്രമുണ്ടായിരുന്ന  ഈ ഗ്രാമം പടിപടിയായി 4,000 പേരെ ഉൾക്കൊള്ളുന്ന തിരക്കുള്ള ഒരു പട്ടണമായി വളരെ വേഗം വളരുകയും ചെയ്തു. 1980 കളില‍്‍ വമ്പൻ ഫിഷ് പ്രൊസസിംങ് പ്ലാന്റുകൾ നിലവിൽ വന്നു. ഇന്ന് ഇതു രാജ്യത്തെ തന്നെ ഏറ്റവും വലിയ മത്സ്യബന്ധനകേന്ദ്രമാണ്. കടൽ ഞണ്ടുകളെ കയറ്റയയ്ക്കുന്നതിൽ ഡച്ച് തുറമുഖം ഒരു പ്രഥമസ്ഥാനം അലങ്കരിക്കുന്നു.
ലഘുചിത്രം|820x820px|നടുവിൽ|റഷ്യൻ ഓർത്തൊഡോക്സ് പള്ളി (ഉനലാസ്ക)

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിന്റെ മൊത്തം വിസ്തീർണ്ണം 212.3 ചതുരശ്ര മൈൽ (549.9 ചതുരശ്ര കിലോമീറ്റർ). ആണ്. ഇതിൽ 111.0 ചതുരശ്ര മൈൽ (287.5 ചതുരശ്ര കിലോമീറ്റർ) കരഭൂമിയും 101.3 ചതുരശ്ര മൈൽ (262.4 ചതുരശ്ര കിലോമീറ്റർ) പ്രദേശം അതായത് 47.71 ശതമാനം ഭാഗം ജലം ഉൾപ്പെട്ടതുമാണ്. 5,691 അടി (1,735 മീറ്റർ) ഉയരമുള്ള മകുഷിൻ അഗ്നിപർവ്വതം ഈ ദ്വീപിൽ സ്ഥിതി ചെയ്യുന്നുവെങ്കിലും ഉനലാസ്ക പട്ടണത്തിൽ നിന്നും ദ്യശ്യമല്ല, എങ്കിലും അഗ്നിപർവ്വതമുഖത്തുനിന്നു ബഹിർഗമിക്കുന്ന നീരാവി അപൂർവ്വമായി തെളിഞ്ഞ ദിവസത്തിൽ ദൃശ്യമാകുന്നതാണ്. ഈ പ്രദേശത്തെ താരമ്യേന ഉയരം കുറഞ്ഞ മലകളായ പിരമിഡ് കൊടുമുടി അല്ലെങ്കിൽ മൗണ്ട് ന്യൂഹോൾ പോലുള്ളവയിൽ കയറിയാൽ മഞ്ഞുകൊണ്ടുള്ള മൂടിയാൽ നിലനിൽക്കുന്ന അഗ്നിപർവ്വതമുഖത്തിന്റെ നല്ലൊരു കാഴ്ച ലഭിക്കുന്നതാണ്.

## അവലംബം
വർഗ്ഗം:അലാസ്കയിലെ പട്ടണങ്ങൾ
പ്രധാന അന്താരാഷ്ട്ര ദിനാചരണങ്ങളുടെ പട്ടിക

അന്താരാഷ്ട്ര താൽപര്യങ്ങളേയും പ്രശ്നങ്ങളേയും ചർച്ച ചെയ്യുന്നതിനായി ഐക്യരാഷ്ട്ര സഭയുടെ നേതൃത്വത്തിൽ ആചരിക്കുന്ന ദിനങ്ങളാണ് ഈ പട്ടികയിൽ ഉൾപ്പെട്ടിട്ടുള്ളത്. ചില സ്മരണകൾ നിലനിർത്താനും ആശയങ്ങൾ പ്രചരിപ്പിക്കാനും മറ്റുമാണ് ഈ ദിനാചരണങ്ങൾ നടത്തുന്നത്. കൂടാതെ ലോകജനതയുടെ നന്മയ്ക്കായി പ്രവർത്തിക്കാനുള്ള സന്ദേശവും ഈ ദിനാചരണങ്ങൾ വിഭാവനം ചെയ്യുന്നുണ്ട്.

## ദിനങ്ങൾ

## അവലംബം

വർഗ്ഗം:കലണ്ടർ
വർഗ്ഗം:വിശേഷദിനങ്ങൾ
അഖിയോക്ക്, അലാസ്ക

**അഖിയോക്ക്** പട്ടണം അലാസ്ക സ്റ്റേറ്റിലെ കോഡിയാക് ഐലന്റ് ബറോയിലുൾപ്പെട്ട ഒരു സെക്കന്റ് ക്ലാസ് പട്ടണമാകുന്നു. ജനസംഖ്യ 2010 ലെ സെൻസസ് പ്രകാരം 71 ആണ്. പട്ടണത്തിന്റെ വിസ്തൃതി 10.2 സ്ക്വയര് മൈലാണ് (26.4 km2). ഇതിൽ 7.8 സ്ക്വയർ മൈൽ കരഭാഗവും 2.4 സ്ക്വയർ മൈൽ വെള്ളവുമാണ്. 
അലിടാക് ഉൾക്കടലിൽ കൊടിയാക്ക് ദ്വീപിന്റെ തെക്കെ അറ്റത്താണ് അഖിയോക്ക് പട്ടണത്തിന്റെ കൃത്യമായ സ്ഥാനം. ഇവിടെ നിന്ന് 80 മൈൽ തെക്കുപടിഞ്ഞാറായി സഞ്ചരിച്ചാൽ കൊഡിയാക്  പട്ടണത്തിലെത്താം. ഏകദേശം 340 മൈൽ ദൂരത്തായി ആങ്കറേജാ നഗരം സ്ഥിതിചെയ്യുന്നു. മത്സ്യബന്ധനമാണ് ജനങ്ങളുടെ പ്രധാന ജീവനോപാധി.
നടുവിൽ|ലഘുചിത്രം|420x420ബിന്ദു

## അവലംബം

വർഗ്ഗം:അലാസ്കയിലെ പട്ടണങ്ങൾ
കേരളത്തിലെ ദേശീയ പ്രാധാന്യമുള്ള സ്മാരകങ്ങളുടെ പട്ടിക

ആർക്കിയോളജിക്കൽ സർവ്വേ ഓഫ് ഇന്ത്യ ഔദ്യോഗികമായി അംഗീകരിച്ച സ്മാരകങ്ങളുടെ പട്ടികയാണിത്. ഈ പട്ടിക എഎസ്ഐയുടെ വെബ്‍‍സൈറ്റില് ഔദ്യോഗികമായി ലഭ്യമാക്കിയിരിക്കുന്നു. സ്മാരകങ്ങളുടെ തിരിച്ചറിയൽ നമ്പർ നൽകിയിരിക്കുന്നത് സംസ്ഥാനത്തിന്റെ അല്ലെങ്കിൽ എഎസ്ഐ സർക്കിളിന്റെ അക്ഷരങ്ങളും ദേശീയ പട്ടികാസൂചകവും ഉപയോഗിച്ചാണ്. നമ്പറുകൾ എഎസ്ഐയുടെ വെബ്ഡസൈറ്റിൽ നൽകിയപ്രകാരമാണ്. 26 സ്മാരകങ്ങൾ ദേശീയപ്രാധാന്യമുള്ളവയായി എഎസ്ഐ പ്രഖ്യാപിച്ചിട്ടുണ്ട് അവയുടെ പട്ടിക ചുവടെ

ഇവയും കാണുക:
* ഇന്ത്യയിലെ ദേശീയപ്രാധാന്യമുള്ള സ്മാരകങ്ങളുടെ പട്ടിക - മറ്റുസ്ഥലങ്ങളിലെ സ്മാരകങ്ങൾ കാണുന്നതിന്
* സംസ്ഥാനം സംരക്ഷിക്കുന്ന കേരളത്തിലെ സ്മാരകങ്ങളുടെ പട്ടിക


|}

വർഗ്ഗം:ദേശീയപ്രാധാന്യമുള്ള സ്മാരകങ്ങളുടെ പട്ടിക
വർഗ്ഗം:കേരളവുമായി ബന്ധപ്പെട്ട പട്ടികകൾ
വർഗ്ഗം:കേരളത്തിലെ ദേശീയപ്രാധാന്യമുള്ള സ്മാരകങ്ങൾ